Izvor: SrbijaDanas.com, 24.Jan.2022, 18:27\nVlada Srbije >> Pročitaj celu vest na sajtu SrbijaDanas.com << usvojila je Odluku o izmenama Odluke o uslovima i načinu za smanjenje carinskih dažbina na određenu robu, odnosno za izuzimanje određene robe od plaćanja carinskih dažbina u 2022. godini među kojima su azotna đubriva i bezvodi amonijak. Izmena odluke je u primeni od 22. januara 2022. godine.\n- Odlična je vest da je usvojena ova inicijativa privrede, jer na tržištu Srbije trenutno ne postoji dovoljna količina azotnih đubriva koja se koriste tokom setve. Ovom merom biće omogućen bescarinski uvoz i olakšano snabdevanje poljoprivrednika - rekao je Dragan Stevanović, sekretar Udruženja za hemijsku industriju PKS.\n- Treba obezbediti dobru snabdevenost srpskog tržišta mineralnim đubrivima, da bi poljoprivreda mogla da primeni neophodne agromere i da bi se dalje razvijala - dodaje Stevanović i ističe da je otvorenost srpskog tržišta, posebno za azotna đubriva, jedini način za stabilizaciju i redovno snabdevanje.


„U petak, a najkasnije u ponedeljak, imaćemo završen proces za laboratorijsku kontrolu mleka koja će biti potpuno u funkciji. Država će imati pravo da kontroliše šta se radi na njenom tržištu“, kazao je on na panelu o bezbednosti hrane u Srbiji.\n„U aprilu naredne godine ćemo raditi i laboratoriju za bezbednost hrane za koju će biti završena akreditacija za deo koji se odosi na mikrotoksine, pesticide, tako da će se kontrolom nacionalne laboratorije pokriti više od 95 odsto tržišta hrane. Ukoliko neko bude uhvaćen u nečasnim igrama moraće mnogostruko da plati štetu koju pokušava da napravi na tržištu“, kazao je Nedimović.\nPrema njegovim rečima, Nacionalna referentna laboratorija u Batajnici ima opremu koja ne postoji u krugu od 1.000 kilometara, pa uzorci više neće morati da se šalju na superanalize u druge zemlje, Tanjug.


Career Insight - Upoznajte svoje buduće poslodavce | S servis\nCareer Insight - Upoznajte svoje buduće poslodavce\nProjekat “Career Days“ koji tradicionalno dvadesetu godinu zaredom organizuje studentska organizacija AIESEC, vam predstavlja jednodnevni događaj „Career Insight“.\nStudenti će 25. marta u Domu omladine Beograda moći da se informišu o kompanijama i o pozicijama koje te kompanije nude, kao i o uslovima koji su potrebni za svaku od njih.\nDogađaj je otvorenog tipa, nije potrebna prijava, a svi zainteresovani studenti mogu posetiti Dom Omladine u periodu od 11-17 časova.\nCoca Cola H.B.C,\nDelHaize Serbia Group,\nSvaka od ovih kompanija nudi određeni broj praksi i zaposlenja i 25. marta, u Domu Omladine će biti na raspolaganju studentima koji žele da se dodatno informišu oko otvorenih pozicija i uslova zapošljavanja.\nPo prvi put ove godine, „Career Days“ pruža priliku inostranih praksi preko „Global Talent“ programa.\nOvaj program pruža priliku rada u struci, primenu znanja stečenog na fakultetu i preduzimanje prvih koraka u budućoj karijeri. Radom u internacionalnom okruženju, stiče se mogućnost upoznavanja sa kulturom, običajima i tradicijom zemalja, usvaršavanjem jezičkih sposobnosti i kasnije implementacije inovativnih metoda i inicijativa pri povratku u Srbiju.\nSvi studenti zainteresovani za program inostranih praksi moći će da se informišu na samom događaju, gde će posebno mesto imati predstavnici „Global Talent“ tima i biti tu da odgovore na sva pitanja.\nDetaljnije informacije o ‘’Career Days’’ projektu možete pronaći na zvaničnom sajtu www.careerdays.rs.\nUkoliko si zainteresovan za učešće na projektu i sticanje novih veština, možeš se prijaviti na sledećem linku: www.careerdays.rs/ostavi-cv/


UČEŠĆE TEHNIČKOG FAKULTETA U BORU NA DOGAĐAJU „SATI ORIJENTACIJE“ U ZGRADI REKTORATA UNIVERZITETA U BEOGRADU\nDana 12. decembra 2018. godine, u zgradi Rektorata Univerziteta u Beogradu je realizovan program podrške maturantima „Pripremi se – upiši se“ sa događajem „Sati orijentacije“, a koji je namenjen učenicima četvrte godine iz domova učenika srednjih škola na teritoriji grada Beograda.\nSvečano otvaranje je realizovano u 11 časova u Svečanoj sali Univerziteta u Beogradu , pri čemu se Prorektor za nastavu prof. dr Petar Bulat obratio učenicima, saradnicima i predstavnicima fakulteta. Tom prilikom su učenici imali priliku da razgovaraju sa predstavnicima fakulteta koji su im pružili relevantne informacije i savete o pripremnoj nastavi, literaturi za prijemni ispit, različitim modulima na osnovim studijima, o prijemnom ispitu, organizaciji nastave na fakultetu i dr.\nUčesnici ovogodišnjeg ciklusa programa su učenici četvrte godine iz domova učenika srednjih škola – Dom učenika „Jelica Milovanović“, Dom učenika „Patrijarh Pavle“, Dom učenika srednje PTT škole i Dom učenika srednjih škola Beograd sa svim radnim jedinicama.\nOve godine maturante su ugostili predstavnici 24 fakulteta Univerziteta u Beogradu , a među njima je bio i Tehnički fakultet u Boru .


Za učešće u projektu "Spojimo decu Kosova i Metohije i Republike Srpske" ove godine prijavilo se 12 opština i gradova iz Srpske koji će u junu ugostiti više od 600 srpskih učenika sa Kosova i Metohije rekao je predsednik Odbora za pomoć Srbima sa Kosova i Metohije Milorad Arlov, a prenosi agencija Srna.\nDvanaest gradova iz Srpske i ove godine ugostiće decu sa KiM\n1. marta 2017. 2 min read\nZa učešće u projektu „Spojimo decu Kosova i Metohije i Republike Srpske“ ove godine prijavilo se 12 opština i gradova iz Srpske koji će u junu ugostiti više od 600 srpskih učenika sa Kosova i Metohije rekao je predsednik Odbora za pomoć Srbima sa Kosova i Metohije Milorad Arlov, a prenosi agencija Srna.\nU ovaj, šesti po redu, projekat banjalučkog odbora za pomoć Srbima Kosova i Metohije, uključili su se Banjaluka, Bijeljina, Prijedor, Trebinje, Novi Grad, Prnjavor, Modriča, Šamac, Brod, Petrovo, Laktaši i Gradiška, u kojima će od 17. do 24. juna boraviti po 50 srpskih učenika viših razreda osnovnih škola sa prostora celog Kosmeta.\nArlov je naveo da je reč o učenicima iz Kosovske Mitrovice, Zubinog Potoka, Zvečana, Leposavića, Srbice, Kline, Kosovske Kamenice, Vučitrna, Gračanice, Goraždevca, Štrpca, Gnjilana, Lipljana.\nSa učenicima koji će biti gosti svojih vršnjaka u navedenim gradovima i opštinama, u posetu Republici Srpskoj boraviće i 36 nastavnika.\nArlov je dodao da je ovaj, najmasovniji projekat do sada, posvećen deci iz višečlanih srpskih porodica na Kosovu i Metohiji, odnosno porodica koje imaju troje i više djece.\nZa vreme boravka dece sa Kosova i Metohije u Srpskoj planirani su izleti i zajednička kulturna, sportska i zabavna druženja, poseta i prijem u najvišim institucijama Republike Srpske, kao i bratimljenja nekoliko osnovnoh škola iz Republike Srpske i Kosova i Metohije.\nOrganizaciju spiskova i odabir učenika vrše opštinska odeljenja prosvete i direktori osnovnih škola sa Kosova i Metohije. Arlov je dodao da troškove prevoza i sve ostale troškove snose lokalne zajednice iz Republike Srpske, a pomoć je obećala i Kancelarija Vlade Srbije za Kosovo i Metohiju.\nRepublika Srpska je od 2012. godine ugostila oko 2.300 učenika i više od 200 nastavnika sa Kosmeta.\nTags: "Spojimo decu Kosmeta i decu Republike Srpske" Deca sa KiM u Republici Srpskoj\nPrevious Dalibor Jevtić: Mi podržavamo one koji opstaju, jer bez opstanka nema povratka\nNext Nove cene taksi za naknadni upis dece i pokojnika\n16. oktobra 2021., 22:58


PORTAL: Garancija na prodatu robu dve godine\nSkupština Srbije usvojila je večeras Zakon o zaštiti potrošača koji bi, prema rečima predlagača, trebalo da omogući efikasnije ostvarivanje i zaštitu prava i interesa potrošača. Za zakon je glasalo 127 poslanika.\nTrgovci će morati da o proizvodu koji prodaju daju jasna obaveštenja potrošaču\nU zakon, međutim, nisu ugrađene odredbe o potrošačkim kreditima što je tražila opozicija, a zamerku što toga nema u zakonu imali su tokom rasprave u parlamentu i poslanici vladajuće većine iz Socijalističke partije Srbije.\nBiće osnovan i Nacionalni savet za zaštitu potrošača koga će činiti predstavnici ministarstava, udruženja i saveza potrošača, privrednih i profesionalnih komora i drugih učesnika na tržištu, kao i nazavisni stručnjaci iz oblasti zaštite potrošača.\nMinistar trgovine Slobodan Milosavljević ranije je najavio da će oblast potrošačkih kredita biti regulisana posebnim zakonom koji priprema Narodna banka Srbije.\nZakon uvodi strože zahteve trgovcima koji će morati da o proizvodu koji prodaju daju jasna obaveštenja potrošaču i pre zaključenja ugovora i da na jasan i pravilan način istaknu cene.\nZakonska garancija za prodatu robu i usluge biće dve godine, a u slučaju nedostatka u prvih šest meseci, potrošač ne mora da dokazuje da nije prouzrokovao taj nedostatak i pretpostavlja se da je postojao u momentu kupovine.\nZabranjuje se prodaja, služenje i poklanjanje alkoholnih pića i duvanskih proizvoda mlađima od 18 godina i izriču se prekršajne kazne u slučaju neisticanja cena i nepoštenog poslovanja.\nZakon o zaštiti potrošača stupiće na snagu osmog dana od njegovog objavljivanja u Službenom glasniku, a počeće da se primenjuje od 1. januara 2011. godine


Šutanovac je u Vašingtonu imao sastanake sa više američkih zvaničnika od kojih je domaćoj javnosti najpoznatiji Metju Palmer, specijalni izaslanik američkog državnog sekretara za zapadni Balkan.\nDragan Šutanovac I Metju Palmer\nRazgovori su se ticali saradnje Srbije i SAD i situacije u regionu.\n- Tranzicija će trajati minimum šest meseci i u tom periodu se ne očekuju neka personalna pomeranja. Utisak je da će SAD i EU u narednom periodu ostvarivati viši stepen saradnje po pitanju regiona. Srbija će imati podršku Amerike u ostvarenju svog cilja- članstva u EU - poručuje kratko Dragan Šutanovac za "Blic".\nImajući u vidu da su državne institucije SAD zatvorene, Palmer i Šutanovac su iskoristili sunčan dan za dužu šetnju.\nTači traži vanredu sednicu, hoće da priča o poseti SAD\nVeliki broj sefova u samom centru Beograda, u novootvorenoj filijali API Banke u Makedonskoj 44


spoljna politika - Dnevni list Danas\nPočetna » spoljna politika\nNova spoljna politika – Srbija bliže Zapadu\nDok deo stručne javnosti ukazuje da je odluka o prekidu vojnih vežbi sa Belorusijom i usaglašavanje sa Zapadom – prirodna saradnja, za druge ovo ipak izgleda kao popuštanje pod pritiscima koje dovodi u pitanje samostalnost i nezavisnost Srbije.\nPiše: Aleksandra Popović 11. 9. 2020.\nPiše: Dragan Bisenić 5. 7. 2020.\nInteresi srpske spoljne politike ogoljeni tokom pandemije\nMinistar spoljnih poslova Ivica Dačić primio je pisma zahvalnosti Južne Koreje i Kanade za pomoć u repatrijaciji državljana dve zemlje, a koja su mu uručili ambasadori Čoe Hjong-čan i Keti Čaba, saopštilo je jutros ministarstvo.\nMarjanović: Tužna priča spoljne politike\nSrpska spoljna politika u užem smislu više ne postoji, jer je, zapravo, svedena na kosovsku spoljnu politiku, pošto se svi odnosi Beograda sa svetom, svakim regionom i zemljom gledaju kroz prizmu da li je neka zemlja priznala nezavisnost Kosova ili nije, izjavio je FoNetu novinar Spoljnopolitičke rubrike nedeljnika NIN Vladan Marjanović.\nEvropska unija je Srbiji stavila do znanja da će „teško moći da sedi na dve stolice“ posle potpisivanja sporazuma o slobodnoj trgovini sa Evroazijskom unijom, piše moskovski dnevnik „Komersant“.\nSrbija i dalje ne sledi spoljnu politiku EU u vezi s Rusijom\nPad procenta usaglašavanja Srbije sa spoljnopolitičkim deklaracijama i merama EU zaustavljen je ali se svejedno Srbija u 2018. usaglasila sa tek nešto više od polovine dokumenata EU i po tom pitanju beleži znatno slabiji rezultat od suseda, pokazala je nova analiza Centra za međunarodne i bezbednosne poslove (ISAC).


NaslovnicaAktualnoSevoi na poziv SOGRS-a (Savez opština i gradova u Republici Srpskoj )\n31.03.2022. godine, Sevoi je na poziv SOGRS-a učestvovao na panelu „ Upravljanje imovinom u jedinicama lokalne samouprave“.\nUčessnici panela bili su:\nDr.Milovan Bojić, rukovodilac sektora za reviziju učinka GSRJS,\nGsp.Milenko Pavlović, predsjednik skupštine grada Gradiška,\nGsp.Marinko Božović, načelnik Opštine Istočna Ilidža,\nGsp.Branko Vučjak, ekspert za upravljanje vodama i okolišem, i\nIng.Bernard Nađ, Manager upravljanja imovinom u Republici Hrvatskoj.\nNa otvorenom panelu na temu „Upravljanje imovinom u jedinicama lokalne samouprave“ postavljena su dva pitanja:\nVažnost i bitni koraci za uspješno upravljanje imovinom u JLS\nIskustva u ustroju Registra imovine u JLS\nNa koja je ispred Sevoi grupe izlagao ing.Bernard Nađ sa iskustvima dobre prakse u Republici Hrvatskoj. Napomenuti su bitni koraci za uspješno ustrojavanje Registra u JLS kroz pet (5) ključnih elemenata, pojava problematike u samom ustroju Registra, Osnovni ciljevi i kako pristupiti izradi samog projekta kroz iskustva dobre prakse drugih država.


Nemačka: Zbog RUSIJE držimo VOJSKU na Baltiku! | Skandalozno\nNemački ministar: Zbog RUSIJE ćemo držati VOJSKU na Baltiku koliko god je potrebno!\nNemački ministar spoljnih poslova Sigmar Gabrijel kritikovao je jačanje ruske vojne prisutnosti na granicama sa baltičkim državama, nazvavši ga iracionalnim, i dodao da će Nemačka držati svoju vojsku u regionu koliko god to bude potrebno.\nOn je posetio na oko 400 nemačkih vojnika koji su stacionirani u vojnoj bazi Rukla u Litvaniji.\n“Vojni potencijal koji je Rusija dovela tu na granicu je po meni potpuno iracionalan jer iz ovih država nema pretnji”, rekao je Gabrijel novinarima. Naglasio je da će nemačke snage biti u bazi “koliko god je to potrebno”.\nRusija je objavila da je primetila da su nemački vojnici došli u blizinu njene granice po prvi put od Drugog svetskog rata, i da dolazak snaga NATO i vojne opreme u baltičke zemlje smatra pretnjom.\nMoskva svoje vojno pojačanje na granici opisuje kao defanzivno, kao odgovor NATO-u ili kao deo programa kojim želi da modernizuje svoje oružane snage.\nNemačka ministarka obrane Ursula von der Lejen, koja je posetila litvansku bazu prošlog meseca kad su u nju stigle nemačke snage, istakla je u estonskoj vazdušnoj bazi Amari da je nemačka predana održavanju sigurnosti regiona.\n“Mi Nemci znamo kako je to biti na istočnoj granici i imati zaštitu saveza”, dodala je ona.\n“Niko ne očekuje da će se ovde dogoditi stvarni vojni sukob, ali ono što se događa, i o čemu se izveštavalo u Litvaniji,\nLetoniji i Estoniji, su pokušaji masovnih dezinformacija i uticaja poput onih na američkim predsjedničkim izborima.\nZbog toga je toliko važno da istražimo te slučajeve, stavimo ih na sto i učinimo javnim kako bi mogli da prepoznamo obrasce”, zaključila je ona.\nBudite prvi sa komentarom na članku "Nemački ministar: Zbog RUSIJE ćemo držati VOJSKU na Baltiku koliko god je potrebno!"


Amnesti: Zaustaviti rušenje romskih naselja na Vidikovcu | Autonomija\nAmnesti: Zaustaviti rušenje romskih naselja na Vidikovcu\nU naselju Vidikovac u divljim naseljima živi najmanje 70 romskih porodica, koji su se tu nastanile pošto su bile primorane da odu iz drugih delova Beograda.\nMeđunarodna nevladina organizacija za zaštitu ljudskih prava Amnesti intenešenel (Amnesty International) pozvala je danas vlasti Beograda da zaustave planirano rušenje romskih naselja.\nU izveštaju Amnestija podseća se da u naselju Vidikovac u divljim naseljima živi najmanje 70 romskih porodica, koji su se tu nastanile pošto su bile primorane da odu iz drugih delova Beograda.\n“Vlasti još nisu našle dugoročno rešenje za Rome koji, posle stalnog uništavanja njihovih kuća, žive u konstantnom strahu da će biti iseljeni bez upozorenja”, navodi u izveštaju Šan Džons (Sian Jones), stručnjak Amnesti intenešenela za Srbiju.\n“Gradski zvaničnici nemaju nikakvog poštovanja prema dostojanstvu Roma i ljudskim pravima, i mi smo već duže vreme diskriminisani u ovom društvu”, navodi Amnesti u izveštaju reči jednog od romskih aktivista koji je želeo da ostane anoniman.\nU izveštaju se navodi da se 35 romskih porodica u aprilu preselilo na Vidikovac pošto su njihove kuće u drugom delu grada uništene, a da im prethodno nije ponuđen alternativni smeštaj. Kasnije je na Vidikovac došlo još 20 porodica koji nikada nisu dobili pomoć u\nhrani koja im je obećana.\n“To nepravedno prinudno iseljavanje može biti zaustavljeno samo pravljenjem održivog plana za izgradnju novih naselja koji bi obezbedio pravo na adekvatan smešta svim zajednicama”, navela je Šan Džons u izveštaju.\nU izveštaju se ukazuje da gradske vlasti Beograda ponavljaju da će romska naselja biti uklonjena iz sanitarnih razloga, ali da ne navode gde će ti ljudi biti premešteni i da li će se poštovati njihova prava.


U Srbiji se trenutno razvijaju projekti za gradnju solarnih elektrana snage 400 megavata (MW), a prve odvojene aukcije za solar i vetar trebalo bi da se održe do kraja godine. Prioritet u korišćenju solarne energije biće instaliranje solarnih panela na krovovima domaćinstava, firmi i javnih objekata, kao i u napuštenim rudarskim kopovima, najavljeno je na panelu „Velike solarne elektrane u Srbiji – mali korak za čovečanstvo, veliki korak za energetsku tranziciju Srbije“ u okviru Prve velike konferencije o solarnoj energiji u Srbiji.\nModerator panela „Velike solarne elektrane u Srbiji – mali korak za čovečanstvo, veliki korak za energetsku tranziciju Srbije“ bio je Dragoljub Cibulić, stariji partner u advokatskoj kancelariji BDK Advokati.\n„Uradićemo sve da se do kraja godine održe prve aukcije. Državi je stalo da ima što više učesnika i da dobije dobru konkurenciju kako bi i cene bile što niže odnosno subvencije države što manje“, izjavila je Jovanka Atanacković, državna sekretarka Ministarstva rudarstva i energetike, i dodala da će aukcije za vetar i solar biti razdvojene.\n„To je malo u odnosu na vetar, ali je mnogo ako se zna da Srbija sada ima samo oko 10 MW u solaru. Tih 400 MW je realna cifra, i nadam se da će realizacija ovih projekata krenuti uskoro“, dodao je on.\nJanković je naveo da su ovi zahtevi signal da EMS razvija mrežu. „Pratimo šta se dešava i menjamo planove razvoja kako bi obezbedili uslove da se ove elektrane priključe“, dodao je on.\n„Suština novih izmena ipak nisu aukcije i podsticaji države već tržište, tačnije stvaranje uslova da se ono razvije. To je važno jer je cilj ka kojem idemo ukidanje subvencija i izlazak svih prozvođača na tržište“, navela je ona.\n„U poslednje dve godine razvijamo rešenja za skladištenje energije. Prva stvar je povezivanje skladištenja energije i solara čime se poboljšava planiranje, obavlja balansiranje i smanjuje rizik investiranja. Tu ideju povezivanja solara i skladištenja želimo da prenesemo u Srbiju. Krajnji cilj je da razvijemo sistem koji udružuje baterije, solarne elektrane i vetroparkove, i kao proizvod daje najjeftiniju energiju na tržištu. Smatramo da bi Srbija trebalo da podrži ovakav vid energetske tranzicije“, istakao je on.\n„Zakoni su mašina za promene, ali podzakonski akti su ono što će je pokrenuti i zato moramo da obratimo pažnju na njih“, naveo je on, i dodao da će od ovih akata zavisiti i cene koje će biti postignute na aukcijama.\n„Do kraja leta ćemo imati regulatorni okvir, a krajem godine ćemo moći da apliciramo za spajanje našeg i organizovanih tržišta u susednim zemljama EU. Uradićemo sve što je do nas, a onda ćemo videti kako će one odgovoriti“, najavio je on.


Ne odlučuju pacijenti kada će biti testirani – već lekari | INFO 24\nNe odlučuju pacijenti kada će biti testirani – već lekari\nMinistar zdravlja Zlatibor Lončar izjavio je da privremena bolnica u Šapcu ne može da počne sa radom, jer tamo nema infektologa na raspolaganju.\nMinistar zdravlja Zlatibor Lončar izjavio je da se niškoj hali Čair, kao i u svim drugim privremenim bolnicama, gde se smeštaju oni sa blagim simptomima, ljudi testiraju po utvrđenim procedurama stručnjaka, a ne onda kada bi pacijenti to želeli.\nPitanje novinara bilo je u vezi informacije koju su dobili da je u hali Čair dvoje pacijenata započelo štrajk glađu, tražeći da se testiraju svi koji su na to stekli pravo, kao i da su drugi pacijenti nezadovoljni, jer nisu testirani kada je to, kako tvrde, trebalo i da se kasni sa testiranjem u Čairu.\nLončar kaže da postoje lekarske ekipe koje su za njih zadužene i najmerodavnije da kažu kada će se neko testirati.\n„To ne odlučuje sam pacijent, postoji tačno određeni faktori koji se gledaju i ko se i kada testira. Mi trenutno radimo više od 2.000 testova dnevno i nema nikakvih problema da se svi testiraju. Nama je upravo cilj da se kontrolno testiraju svi koji su u tim objektima kako bi bili što pre van bolnica ako su zdravi”.\nLončar je zamolio te pacijente za odgovornost i strpljenje i istakao da mora da se uradi sve što nalaže struka.\n„Na te ucene i štrajkove u ovoj situaciji ne možemo da reagujemo, kao što bi možda reagovali u nekoj drugoj situaciji. Držaćemo se samo struke i pravila koja važe”, naveo je Loncar, prenosi Tanjug.\nDirektor Infektivne klinike u KC Srbije Goran Stevanović je rekao da su komplikacije kod ove bolesti moguće i najčešće između 10. i 14. dana od početka simptoma.\nTako da kod svih osoba za koje se utvrdi da su pozitivne, prvo testiranje se sprovodi nakon 14. dana, objasnio je on.\n„Ako je prvi test negativan, sledeće testiranje se sprovodi u narednih 24 do 48 sati. U slučaju da je prvi test bio pozitivan, u narednih pet dana će se ponoviti sledeći test. Tako da tek kada imamo prvi negativan test, pristupa se ubrzanom testiranju od 24 do 48 sati”.\nKod pacijenata koji su bili lečeni bolnički zbog upale pluća i slično u zavisnosti od kliničke slike i boravka u bolnici, a zatim se leče u privremenim bolnicama, i vreme kada će se ponoviti testiranje za negativan test može da bude od nekoliko dana do desetak dana, u zavisnosti od otpusta, što se jasno definiše u otpusnoj listi, naveo je Stevanović.\nKaže da je cilj da lekari budu sigurni da će testiranje obaviti kada prestane opasnost i po samog pacijenta da ne nastanu komplikacija, a to je po prolasku 14 dana od početka simptoma, za najveći broj bolesnika.\nKod pacijenata sa teškom kliničkom slikom to može potrajati i više nedelja, dodao je on.\nOsobe sa smetnjama u razvoju bez ograničenja, uz mere opreza\nUredba o slobodnom izlasku dece sa autizmom biće proširena na sve osobe sa smetnjama u razvoju, bez obzira na godine, rečeno je danas na konferenciji za novinare u Palati Srbija.\nKako je precizirano, neće biti vremenskog ograničenja u trajanju šetnje niti u koje doba dana se odvija, prenosi Tanjug.\nMeđutim, sa takvom osobom moći će da bude samo jedan pratilac, uz obavezno pridržavanje svih mera predostrožnosti.\nMedicinsku opremu nabavljamo najbrže moguće\nNastavićemo da nabavljamo medicinsku opremu onako kako mislimo da je najbrže i najbolje i kako bi je imali svi zdravstveni radnici i oni kojima je potrebno, a poznato je kakva je situacija na svetskom tržištu, rekao je ministar zdravlja Zlatibor Lončar.\nOn je tako odgovorio na pitanje CINS-a na koji način RFZO nabavlja opremu budući da nema javnih nabavki.\n„Nabavljamo na najbolji i najbrži način, da bi zaštitili medicinske radnike i sve druge i da ne bi imali posledice. To je način koji spasava zdravlje ljudi, ljudske živote”, istakao je Lončar.\nOn je dodao da će sve uraditi da i onima koji postavljaju to pitanje tom opremom pognu kako bi ostali živi i zdravi, i da sutra, kako je rekao, „mogu da sude o tome sta smo i kako nabavljali”.\nLončar je takođe pozdravio građane Srbije i pozvao ih da izdrže još malo, da ne gube duh i nadu, i da znaju da će sve proći.\n„Navikli smo da nas ništa ne zaobiđe, ali moramo izaći jači i bolji, imaćemo vremena da razmišljamo sta ćemo i kako ćemo”, rekao je Lončar, prenosi Tanjug.\nZahvalio je na strpljenju i razumevanju i poručio da svi treba da se pridržavaju mera i sačuvaju pozitivni duh.\nU Šapcu nema infektologa na raspolaganju\n„Osnovni razlog da bi radila neka privremena bolnica, je da imamo infektologa koji bi tu radio. Trenutno nemamo infektologa na raspolaganju za to i to je razlog”, rekao je Lončar, prenosi Tanjug.\nOn je tako odgovorio na pitanje zašto Štab za vanredne situacije Šapca još uvek nije dobio odgovor premijerke i ministra na zahtev da u tom gradu počne da radi privremena bolnica za smeštaj osoba sa lakšim oblikom zaraze kovidom 19.\nLončar takođe tvrdi da je reč isključivo o stručnim, a ne političkim razlozima.\n„Molim sve da znaju da sve pažljivo razmatramo, i da ne pretvaraju stručna pitanja i ono što može da ugrozi nekoga, ne prebacuju na neko drugo polje, posebno ne na političko”, rekao je Lončar., prenosi Tanjug.\nStevanović: Još uvek nema dovoljno donora krvne plazme\nU Srbiji u ovom trenutku nema dovoljno donora krvne plazme sa antitelima osoba izlečenih od koronavirusa, izjavio je direktor Infektivne klinike u Beogradu Goran Stevanović i dodao da se krvna plazma kao dopunska terapija u lečenju primenjuje samo kod određene kategorije pacijenata.\nStevanović je na pres konferenciji na pitanje o primeni krvne plazme u lečenju koronavirusa rekao da je Srbija na početku kada je reč o toj terapiji i dodao da ona nigde u svetu nema široku primenu i da se ne daje svim pacijentima, nego određenim kategorijama bolesnika.\n„Moraju da se ispune još neki uslovi, u smislu podudarnosti krvne grupe donora i primaoca, to je kompleksno pitanje, a odluka o primene te terapije je konzilijarna i uvek uključuju transfuziologa uz kliničare koji brinu o pacijentu”, rekao je Stevanović, prenosi Tanjug.\nINFO 24 / Politika / Foto: Tanjug\nMUP upozorava na „Trojanca“ koji se širi sa lažnog imejla


Кarneval u Beloj Crkvi je karneval sa najdužom tradicijom u Srbiji. Po podacima lokalnog hroničara Živana Ištvanića, istorija seže do 1828. godine, a nastao je po ugledu na čuveni karneval u Кelnu. Prvobitni karnevali u Beloj Crkvi održavali su se u zimskim mesecima kao fašing karnevali. Tokom vremena karneval se menjao, razvijao, prešao u letnji period, menjao je ime, ali ono što je od početka do danas specifičnost, jesu alegorijska kolica, odnosno pokretne instalacije – eksponati.\nU ovogodišnjem programu imaćemo više koncerata, izložbi i književnih večeri u toku karnevalske nedelje, a udarni dani biće za vikend.\nU petak će biti održan Dečiji karneval, izbor za Mis klincezu i klinca, a najmlađe će zabavljati popularni Haos animatori iz Novog Sada. Iste večeri je velika salsa žurka na otvorenom u centru grada, a na bini očekujemo koncert tribjut benda “Bijelo dugme”.\nVeliki vatromet nas očekuje u 22 časa, a nakon toga koncert Ace Pejovića.\nDvoja kolica sa antropomorfnom figurom, nađena na lokalitetu bronzanodobne Dubovačko-žutobrdske grupe, u okolini belocrkvanskog naselja Dupljaja, predstavljaju remek delo praistorijske umetnosti. Nema podataka o tome koje godine su pronađena, ali se zna da ih je Leonard Bem prodao 1930.godine i da se jedna čuvaju u Narodnom muzeju u Beogradu, druga u Gradskom muzeju u Vršcu. Postavljanjem dupljajskih kolica za sinonim karnevalskih eksponata dodatno ih promovišemo, jer većina vozača i ne zna šta im se nalazi na vozačkoj dozvoli, a ona su na njima upravo zbog izuzetnog prikaza točka. Dakle, Dupljajska kolica koja po mnogima predstavljaju Apolona od 2017. godine simbolizuju najstariji karneval u Srbiji koji Belu Crkvu uvodi u letnju turističku sezonu. Na njima su i barske ptice, a lokalitet Labudovo okno je najveće zimovalište retkih vrsta ptica u regionu koji je zanimljiv kako ornitolozima, tako i ljubiteljima ptica.


Filip Mitrović biografija – Poznati.info\nFilip Mitrović je rođen 31. oktobra 1991. godine u Kraljevu. Učesnik je Prvog glasa Srbije i rijalitija Farma. Pre nego što je postao poznat javnosti, angažovan je na poslu pizza majstora u jednoj beogradskoj piceriji. Filip pokazuje svoje vokalne sposobnosti, najpre u bendu 31. Oktobar, a zatim u grupi Energetski krug. Obrade velikih svetskih i domaćih rokenrol hitova predstavljali su za njega veliki izazov i odličnu školu. Bendovi su često svoj repertoar prilagođavali kvalitetu njegovog glasa, gde već na početku svoje pevačke karijere biva okarakterisan kao: „mali“ koji može sve živo da otpeva.\nDajući grupi upravo naziv 31. oktobar (što predstavlja datum njegovog rođenja), Filip želi da utka svoju harizmatičnost u postojanje jedne kompleksne celine zvane bend.


Vesti online / Vesti / Zanimljivosti / Pronađena Hitlerova bista\nPronađena Hitlerova bista\nMermerna bista nacističkog vođe Adolfa Hitlera, delo Jozefa Toraka, jednog od "zvaničnih skulptora" Trećeg rajha, pronađena je na gradilištu Nacionalnog muzeja u Gdanjsku, na severu Poljske.\nBista otkrivena u Gdanjsku\nBistu Adolfa Hitlera veličine oko 50 centimetara, zakopanu u zemlji, zakačio je bager u unutrašnjem dvorištu muzeja, izjavio je za AFP Leh Lopuski, jedan od predstavnika poljskog muzeja, dodavši da se "vidi da je bila namerno sakrivena".\nLopuski je precizirao da je na skulpturi potpis skulptora Jozefa Toraka, kao i 1942. godina. Reč je o važnoj skulpturi o kojoj se ništa nije znalo.\nZANIMLJIVOSTI Hitlerova "tempirana bomba" još uvek leži na dnu kod Gdanjska\nSVET Spomenik žrtvama: Crvenoarmejac siluje trudnicu


Hrvatska diže minimalac na 323 evra\nHrvatska vlada sa socijalnim partnerima pregovara o načinu izračunavanja minimalne plate. Ukoliko bude usvojena trenutni predlog, uz plaćanje najvišeg oporezivanja koje zavisi od mesta stanovanja, radnik bi dobijao 2.426,62 kune (323 evra) neto, oko 200 kuna (26,6 evra) više nego sada.\nMinistar rada i penzinog sistema Mirando Mrsić kaže da bi bruto minimalna plata mogla biti oko 3.080 kuna (410,1 evra) što je 266 kuna (35,4 evra) više od trenutnog iznosa bruto minimalne plate.\nMrsić je rekao da su vlada, sindikati i poslodavci blizu usvajanja formule koja je predložila Međunarodna organizacija rada, koja u sebi uključuje prag siromaštva, broj članova koje izdržava osobe koja radi, kao i odnos između broja zaposlenih i nezaposlenih u Hrvatskoj.\nOn je najavio i da će vlada štititi one privredne grane koje neće moći da podnesu eventualno povećanje minimalca, kako ne bi došlo do otkaza.\nPoslodavci su protiv mogućnosti da se miminalac isplaćuje prema kretanjima prosečne plate, ističući da su plate u javnom sektoru u Hrvatskoj mnogo veće nego u realnom, što je retkost u svetu.


Vesti online / Srpski informativni portal / "Smokvin list" Evrope: Srbi, evo šta da uradite sa Kosovom!\nSmokvin list kao simbol skrivanja (Foto: Ilustracija)\nNaime, Evropski parlament izradio je interni dokument u kome sugeriše svojim zaposlenima kako da ubuduće nastupaju u javnosti kako bi Srbima bilo jasno, šta se zapravo od njih očekuje kad je reč o normalizaciji odnosa sa Prištinom.\nOvo je ukratko i rezime evropskog dokumenta koji je izradio generalni direktorat za međunarodna pitanja EP i Evropskoj uniji uz napomenu "da je Kosovo i dalje za mnoge Srbe gorka pilula" koja treba da se proguta, te da s toga smatraju da je dovoljan "politički smokvin list", da se ublaže brige oko nezavisnosti Kosova.\nŠta je krajnja poenta ovog dokumenta, i šta se krije iza "politike smokvinog lista"?\nPo rečima Stefana Surlića sa Fakulteta političkih nauka, ni ovaj dokument nema neku zvaničnu težinu ali ima svoj cilj, objasniti šta se sve to podrazumeva kad se kaže normalizacija odnosa sa Prištinom.\n* Počelo je: Albanija i Kosovo zacrtali rok za ujedinjenje\n* Srbija nije dobila uputstva šta da radi po pitanju Kosova\n* Haradinaj: Epilog dijaloga da bude priznanje Kosova\n* "Nema dileme: Srpska stolica je za stolom u Briselu"\n- U toku naredne godine se očekuje potpisivanje sveobuhvatnog sporazuma o normalizaciji odnosa gde se pre svega naglašava međunarodno pravna obaveznost tog sporazuma, a ta reč normalizacija poprima još veću mističnost. U ovom spornom dokumentu se naglašava da to ne znači i priznanje Kosova. Međutim, da podsetim, Srbija se još ranije u briselskom dokumentu obavezala da neće blokirati Kosovo na putu evropskih integracija. Tako da normalizaciju odnosa možemo čitati i kao potvrđivanje svih dosadašnjih dogovora postignutih u Briselu, i rešavanje još nekih otvorenih pitanja koji se pre svega tiču srpskih pitanja, od ZSO pa nadalje, a da zauzvrat Srbija prestane da blokira članstvo Kosova u međunarodnim telima kao što je Unesko i Interpol - navodi Surlić.\nPolitikolog Jelena Vukoičić, "politiku smokvinog lista" tumači kao posledicu politike, po kojoj nije logično da Srbiji bude dozvoljeno da uđe u EU, a da pre toga Brisel ne izvrši maksimalni pritisak na Beograd, da dâ zeleno svetlo Kosovu da uđe u Ujedinjene nacije.\n- Hipotetički, ako Srbija uđe u EU, a da Kosovo ostane u ovom limbu, dakle ni tamo ni vamo, bez šanse da dobije stolicu u UN, ukoliko Srbija na to ne pristane, onda Brisel nije ništa uradio. Znači, EU ima svakako cilj da izvrši maksimalni pritisak na Srbijuu procesu pridruživanja EU, da se pre nego što postane punopravna članica, jednostavno odrekne Kosova. To je i jedini način da dalje Kosovo nastavi evrointegracije i da budu zadovoljni i Brisel i Vašington - objašnjava Vukoičićeva.\nSagovornica Sputnjika pojašnjava da bi Srbija kao punopravni član EU bila ravnopravan član sa ostalim državama, što znači i da bi se isto i pitala. Drugim rečima, dodaje ona, imala bi moć odlučivanja.\n- Kao član ona nema takvu vrstu obaveze da ispunjava sve što joj stigne iz Brisela, a postaje i učesnik u procesu donošenja odluka na nivou EU. Briselu, a ni Vašingtonu i Prištini, naravno da ovako nešto ne bi odgovaralo, i nema dileme da im je stalo da žele da zaokruže priču oko Kosova, pre nego što Beograd stigne do članstva - uverena je Vukoičićeva.\nOna zaključuje da je ovo verovatno potez kojim Evropa želi da vidi i kakvo je raspoloženje ljudi u Srbiji, kada je u pitanje EU, i da li je moguće da se ljudi u Srbiji ubede da je pitanje Kosova mnogo manje bitno za njihov kvalitet života, od ulaska Srbije u EU.\nDodaje da je moguće da EU planira neku kampanju u Srbiji u koju bi uložila i neki novac kako bi se ljudi ubedili da je za njih bitnije EU nego Kosovo, s obzirom da postoji stalna oscilacija u istraživanjima koji stepen naših građana je zainteresovan za EU.\n- Licitira se faktički sa idejom da će ljudima, možda, za nekih pet godina kada se budemo još više približili EU ta ideja biti primamljivija nego ideja držanja za suverenitet Kosova po svaku cenu - procenjuje sagovornica.\nU posebnim Preporukama za EP se navodi da Parlament EU "mora u saradnji s Evropskom komisijom pomoći u razvijanju strategije obraćanja kad je u pitanju ono što se od Srbije na putu ka članstvu očekuje vezano za Kosovo".


Po završetku montiranja opreme u okviru prve faze projekta unaprjeđenja tretmana otpadnih voda, Prevent je prošle sedmice ušao u period testiranja rada koji će trajati mjesec dana.\nPrevent Leather obavještava lokalnu zajednicu da će do kraja ove sedmice u više navrata osjetiti kraće intervale neugodnih mirisa usljed povremenih, ali neophodnih perioda obustave rada postrojenja za tretman otpadnih voda. Djelujući na ovaj način u okviru testnog perioda, Prevent Leather će izvršiti odgovarajuću optimizaciju tehnološkog rješenja tretmana otpadnih voda.\nPrevent Leather se zahvaljuje građanima na razumijevanju za projekat koji se implementira u interesu šire zajednice. Pored toga, još jednom naglašava da mirisi kožarske industrije nisu štetni po zdravlje, te poziva zainteresovane da se detaljnije upoznaju sa projektom i da svakodnevno prate mjerenja na portalu www.prevent-visoko.ba


Google povukao preko 50 zaraženih programa sa Android Marketa\nMobilni telefoni, 03.03.2011, 09:06 AM\nGoogle je povukao više od 50 zaraženih aplikacija sa Android Marketa, ali još uvek nije pokrenuo proces automatske deinstalacije ovih programa sa telefona korisnika koji su ih preuzeli i instalirali.\nZaražene aplikacije o kojima je reč su tipa Trojanaca, i imaju sposobnost da urade skoro sve što je moguće zamisliti, uključujući i preuzimanje podataka sa inficiranog telefona, jer su osmišljene tako da imaju administratorski pristup uređaju.\nAplikacije su bile četiri dana dostupne korisnicima na Android Marketu, zvaničnoj Google-ovoj internet prodavnici aplikacija. Prema procenama kompanije Lookout, čija je delatnost rada bezbednost mobilnih telefona, korisnici su u tom periodu preuzeli približno između 50000 i 200000 kopija spornih programa.\nSve aplikacije, koje su objavila tri programera koji se potpisuju sa MYOURNET, Kingmall2010 i we20090202 (moguće je da je reč o istoj osobi), su zaražene istim zlonamernim kodom. Zlonamerni kod kojim su zaražene ove aplokacije nazvan je “DreamDroid”. On omogućava napadačima da kompromituju Android telefon, i da ga potom povežu sa serverom za komandu i kontolu (C&C) odakle potom uređaju mogu stizati komande. Trojanac Droid Dream ne samo da ima mogućnost prikupljanja poverljivih podataka sa korisničkih telefona, već može da upadne i u Androidov sanbox i preuzme dodatni zlonamerni kod sa udaljenih servera i da ga pokrene na telefonu. DroidDream Trojanac prikuplja podatke kao što su IMEI broj (International Mobile Subscriber Identity) i serijski broj SIM kartice telefona, a potom te podatke šalje, preko enkriptovanog kanala C&C serveru. Stručnjaci kompanije Lookout još uvek analiziraju zlonamerni kod kojim su aplikacije zaražene i načine na koje napadači mogu da kompromituju pametne telefone sa Android platformom, ali je za sada poznato da se C&C server nalazi u Fermontu, u Kaliforniji, SAD. C&C server je izgleda hostovan na legitimnom sistemu u koji su napadači prethodno upali i kompromitovali ga.\nZaražene aplikacije su otkrivene u utorak, a stručnjaci za bezbednost koji su ih identifikovali su istog časa kontaktirali nadležne u kompaniji Google, koji su odgovorili povlačenjem aplikacija sa Android Marketa. Lista aplikacija zaraženih DroidDream Trojancem je duga, a na njoj se nalaze, između ostalih, i Super Guitar Solo, Falling Down, Super History Eraser i druge aplikacije.\n"Ovo otkriće je važno jer je do sada većina zlonamernih programa pisanih za Android otkrivena izvan Android Marketa, što zahteva od korisnika da preduzme niz određenih koraka kako bi telefon bio zaražen," kaže Tim Amstrong, istraživač Kaspersky Laboratorije, u svojoj analizi Trojanca DroidDream objavljenoj na kompanijskom blogu. U ovom slučaju, korisnici mogu da instaliraju zlonamerni program direktno sa veba, odnosno, Android Marketa, na šta su stručnjaci Kaspersky Laboratorije već upozoravali. (Detaljnije o tome u tekstu "Tamna strana Android Marketa")\nU pojedinim slučajevima, zaražene aplikacije su ustvari piratske verzije legitimnog Android softvera.\nAndroid Market je prva prodavnica mobilnih aplikacija sa ovako velikim brojem zaraženih aplikacija koje su korisnici preuzimali ovoliko puta. Zaražene aplikacije su kasno noćas povučene sa Android Marketa, ali ne i iz telefona korisnika koji su ih instalirali. Naime, kao i drugi distributeri aplikacija za mobilne uređaje, i Google može da daljinski ukloni sporne aplikacije sa Android telefona, kao što je to učinio u jednom navratu juna 2010. godine. Razlog zbog čega aplikacije još uvek nisu povučene sa telefona korisnika je taj što ovakva moć distributera aplikacija obavezuje i na odgovornost, pa Google mora biti siguran da je zaista reč o zlonamernom softveru.\nIpak, stručnjaci hvale brzu reakciju kompanije Google, pred kojom svakodnevno stoji ogroman izazov provere hiljada novih aplikacija, koja očigledno ne funkcioniše dovoljno dobro. Ovaj slučaj takođe odslikava trend rastuće popularnosti telefona sa Android platformom. Međutim, u kompaniji Lookout kažu da je kada je reč o otvorenoj paltformi kakav je Android, najveća odgovornost leži na korisnicima koji moraju da budu primereno oprezni kada se odlučuju na preuzimanje aplikacija za svoj telefon. Ovakav incident bi mogao da poveća budnost korisnika u tom smislu.\nIz kompanije se još uvek nisu oglasili ovim povodom.


Б. Митриновић: Може ли Русији бити одузето право вета у УН?\nSada se među protivnicima Rusije u SB UN pokreće priča da je pravo veta pet stalnih članica SB UN glavni kamen spoticanja za održavanje mira. Šta kaže Povelja UN, može li se Rusiji uskratiti pravo veta?\nProtivnici Rusije u Savetu bezbednosti Ujedinjenih nacija (SB UN) smatraju da je sada pravi trenutak za reformu ovog najvišeg međunarodnog tela i da bi trebalo Rusiju ili izbaciti ili joj ograničiti pravo veta. Kako određeni članovi Povelje UN dozvoljavaju ovakvu mogućnost, radi se na toj inicijativi i pokušaće da izdejstvuju takav ishod. Do sada, međutim, nijedna članica, pogotovo stalna članica SB UN, nije bila isključena. Ona ovo telo može da napusti samo svojom voljom, a to se do sada nije dogodilo. Kao što ni tokom više od sedam decenija duge tradicije nijedna od sada 193 države nije isključena iz ovog međunarodnog tela.\nIako se prećutno priznaje da je SB UN decenijama bio podeljen na rivalske geopolitičke blokove – pri čemu su Rusija ili SAD kao predvodnice često koristile pravo veta – pojedine države smatraju da je upravo sada pravi trenutak da se prekine s takvom praksom. Sada se konstatuje da je pravo veta pet stalnih članica SB UN glavni kamen spoticanja za održavanje mira. Posle Drugog svetskog rata optimisti su se nadali da će pretnja bezbednosti biti suzbijena mogućnošću da SB, uvodeći sveobuhvatne obavezujuće ekonomske sankcije, može da bude mehanizam za odvraćanje od agresije i podstakne mirno rešavanje sukoba. U aktuelnom sukobu u Ukrajini veto Rusije bi značio da SAD i njeni saveznici mogu da uvedu sankcije na nivou UN samo u okviru „koalicije voljnih”. Ali posle dosadašnjih oštrih sankcija pojedinačnih država, to je sada i manje važno od činjenice da je zbog prava veta Rusije sada nemoguće usvajanje obavezujuće rezolucije protiv nje.\nNekoliko država je pokrenulo inicijativu da se reformišu pravila u UN. Japan, među poslednjima, koji želi da postane stalni član SB UN, u ponedeljak se založio za reformu Saveta u okviru novog međunarodnog poretka. Japanski premijer Fumio Kišida izrazio je spremnost da se angažuje u naporima za reformu i osvrnuo se na prethodni predlog Francuske kojim bi se ograničilo pravo veta stalnim članicama SB UN u slučaju masovnih zločina. Nije rekao da li bi se to pravilo primenjivalo retroaktivno.\nNakon što je američki Kongres uputio zahtev predsedniku Džozefu Bajdenu da se Rusija izbaci iz SB UN, ambasadorka u UN Linda Tomas Grinfild je tokom nedavne specijalne vanredne sednice Generalne skupštine (GS) UN o Ukrajini, za koju je rekla da je prvi put sazvana na ovaj način posle 40 godina, naglasila da je „ovo izuzetan trenutak” i da su sada, više nego u bilo kojem drugom momentu u novijoj istoriji – UN dovedene u pitanje. Ona je imala na umu glasanje za rezoluciju GS UN, doduše neobavezujuću, ali s političkom težinom, kojom se osuđuje „ruska invazija na Ukrajinu i poziva Moskva da odmah povuče svoje snage”. Za rezoluciju je glasala 141 zemlja, protiv je bilo pet (Rusija, Belorusija, Sirija, Severna Koreja i Eritreja), a 35 je bilo uzdržanih (među njima Kina, Indija, Kuba, Irak, Iran, Kazahstan, Tadžikistan, Pakistan…).\nDok je glasanje GS UN s početka ovog meseca pokazalo „globalnu antiputinovsku koaliciju”, kako je označio Volodimir Zelenski, samo nekoliko dana ranije najmoćnije telo UN poslalo je sasvim drugačiju poruku. Uprkos podršci 11 članova SB UN, zbog ruskog veta nije usvojena rezolucija kojom se zahtevao hitan prekid ratnih dejstava i povlačenje ruskih trupa iz Ukrajine. Za razočarane je posebno iritantno bilo to što je prošlog meseca rotirajući predsednik Saveta bio ruski predstavnik Vasilij Nebenzja.\nAmerička agencija „Brukings institut” nedavno je u svom izveštaju naglasila da je rat u Ukrajini još jednom pokazao da je pravo veta pet stalnih članica SB UN glavni kamen spoticanja za održavanje mira u svetu. Oni predlažu radikalnu promenu načina rada SB uvođenjem mogućnosti poništavanja veta stalne članice i to dodavanjem klauzule u član 27, kojim bi bilo omogućeno da dvotrećinska većina nadjača veto. Ali promenu pravila mora da odobri svaka članica, tako da ni to neće biti uspešno. „Izbacivanje” Rusije neće ići lako, jer se reforma UN već dve decenije nalazi na dnevnom redu bez ikakvog uspeha. Ali ne mogu se isključiti ni nasilne metode poput uskraćivanja američkih viza ruskoj delegaciji u UN, što se dogodilo već nekoliko puta.\nU petak je i predsednik Turske Redžep Tajip Erdogan takođe rekao da je vreme za reformu UN. On je praktično ponovio svoju krilaticu da je „svet više od pet” (misleći na pet država koje u SB UN imaju pravo veta) iz oktobra prošle godine, kad je govorio da sudbinu čovečanstva ne treba prepustiti na milost i nemilost „šačici zemalja” koje su pobedile u Drugom svetskom ratu. Turski javni servis je krajem februara, izveštavajući o Erdoganovoj inicijativi, dao odlično predviđanje buduće situacije: „Kako međunarodni sistem prelazi iz unipolarnog u multipolarni sistem s konkurencijom velikih sila u Aziji, u budućnosti će, izgleda, biti više ratova, više jednostranih vojnih akcija i novih sukoba. Multipolarni svet obećava nove oblike vojne eskalacije i protivpravne aneksije”. Komentarišući Erdoganov prošlogodišnji zahtev za reformu, Sergej Lavrov ga je podržao primetivši da u SB UN vlada neravnoteža i da šest od 15 članica predstavlja Zapad. „A kad Japan bude izabran iz Azije, sedmi glas će biti u kasici zapadne politike koja se promoviše kroz SB UN”, zaključio je Lavrov i rekao da bi trebalo više uvoditi zemlje u razvoju, a manje gledati koje su odane zapadnoj politici.\nNaslovna fotografija: Reuters/Stephanie Keith\nIzvor Politika, 18. mart 2022.\nPreporučujemoBiljana Mitrinovićvetorat u UkrajiniRusijaUjedinjene nacijeUN


Srbi u Italiji “Žikinim kolom” protiv korone! Svako sebe snimao u izolaciji a ovo je rezultat! (VIDEO) – Naši u svetu\nObjavljeno 12/04/20 u 17:30\nČlanovi KUD „Sloga“ iz Vićence u Italiji na originalan način iskoristili su vreme u izolaciji, dosetili se i organizovali tako da svaki član folklora igra kod svoje kuće, tako provode vreme zajedno iako na distanci, napravili su spot kojim pozivaju da se ovoj akciji priključe i druga kulturno-umetnička društva iz Italije i Evrope. Hoće da naprave najduže kolo u istoriji, poručuju iz Sloge.\n„To je doprinelo da se još nekoliko društava poveže na ovaj način, srećni smo a tako i dokazujemo koliko nam je stalo do folklora i to je za nas mogo više od igre, javile su se osobe koje su počele da igraju on line i tako se vidimo sa prijateljima iz društva iz Vićence i čitavog regiona“.\nPriključili su se i mnogi veterani koji zbog posla nisu više posećivali društvo, „Žikinim kolom“ šire ljubav, slogu, radost gde god da su. Situacija u Italiji je tužna, mnogo je mrtvih, ali oni se bave svojim hobijem, folklorom i gaje nadu da su spotom bar nekoliko minuta uspeli da razvesele druge. Ljubav prema folkloru u ovoj teškoj situaciji spaja ljude, dva sata provedena vežbajući on line druže se i to je pun pogodak u vreme karantina, pišu Večernje novosti.\nStefan Marjanović student poslednje godine stomatologije u Trstu, član KUD „Sloge“ iz Vićence otišao je u Trst zbog studija, počeo je kao mali da igra folklor i stigao do umetničkog rukovodioca Sloge, kaže da ga sa Slogom povezuju ista ona osećanja koja vezuju decu za roditelje i porodicu.\nAnastasija je član Sloge od svoje pete godine „kako bolje pobediti nego igrom, peti sam razred srednje škole i kada hoću da se odmorim od učenja pustim kolo i igram. To je odlična rekreacija i za telo i za dušu“.\nDušan Aleksić predsednik Saveza Srba u Italiji zaključuje: „Hrabar smo mi narod, opstali smo i kada su bili ratovi, sankcije, bombardovanje. U Italiji nisam primetio Srbina koji paniči zbog ove situacije. U ovom sumornom trenutku nema mesta i vremena za očajanje već samo za veru, nadu, ljubav, dobra dela i molitve Gospodu“.\nSvako od naših sunarodnika iz Vićence uveren je da će ovo brzo proći i da će se vratiti druženju, ali ne virtuelnom, a ovo će ostati samo jedno lepo sećanje iako u najtežim trenucima njihovog života.\nDok je izbegavao izručenje SAD, Asanž dobio dva sina\nAdvokat Mila Đukanovića umro od Covid-19


Trogodišnji projekat „Pristupačnost usluga ženama sa invaliditetom koje su preživele nasilje u rezidencijalnim ustanovama“ , podržan od strane Fonda Ujedinjenih nacija za iskorenjivanje nasilja nad ženama (UNTF) realizuju Inicijativa za prava osoba sa mentalnim invaliditetom MDRI-S i udruženje građanki FemPlatz. Dugoročni cilj projekta je stvaranje uslova za podršku i osnaživanje žena i devojčica sa invaliditetom za život bez rezidencijalnog nasilja do 2021. godine.\nPrimarne korisnice su žene sa mentalnim invaliditetom koje su na institucionalnom smeštaju ili sa iskustvom institucionalizacije, i sa njima radimo na njihovom osnaživanju i informisanju o prevenciji i mehanizmima zaštite od nasilja, samozastupanju i stvaranju neformalnih vidova samopomoći.\nInstitucionalno (rezidencijalno) nasilje u okviru ovog projekta posmatramo kao nasilje koje preživljavaju žene sa mentalnim invaliditetom i koje se dešava u rezidencijalnim i psihijatrijskim ustanovama, ali i u uslugama stanovanja uz podršku. Ono obuhvata različite oblike i vrste nasilja nad ženama koje vrše drugi korisnici, zaposleni u ustanovama, ili osobe van ustanova. Partnerske organizacije su fokusirane na zabranu i sprečavanje davanja svih oblika kontracepcije bez informisanog pristanka, zabranu prinudnih abortusa, zabranu prinudnih sterilizacija, ali i na zaštitu od svih drugih oblika nasilja, kao i na zaštitu seksualnih i reproduktivnih prava žena sa mentalnim invaliditetom.\nStrateški cilj je povećanje samopouzdanja i znanja žena sa mentalnim invaliditetom, korisnica usluga socijalne zaštite, tako da mogu da govore u svoje ime i da na taj način doprinesu svojoj ličnoj autonomiji i samozastupanju. Pored toga, partnerske organizacije rade na izgradnji kapaciteta 100 pružaoca usluga u Srbiji, a ova komponenta uključuje intenzivne treninge, razvijanje modela i standarda opštih i specijalizovanih usluga za žene sa invaliditetom koje su preživele institucionalno nasilje, pilotiranje novih usluga i organizovanje mentorske podrške. Obe organizacije kroz ciljane aktivnosti zastupanja i komunikacije sa donosiocima odluka rade na jačanju institucionalnih odgovora, odnosno na unapređivanju javnih politika kako bi institucionalno nasilje koje preživljavaju žene sa mentalnim invaliditetom bilo prepoznato od strane društva i javnosti, a njegovo sprečavanje i iskorenjivanje usklađeno sa međunarodnim standardima.\nKampanjom #DrugaRealnost, želimo da ukažemo i društvu i pojedincima na drugu, paralelnu stvarnost koja egzistira tu, u našoj blizini i živi svoj život sa druge staklenog zida o čijem postojanju zna mali broj ljudi. Kampanjom predstavljamo neke od problema sa kojima se suočavaju žene sa mentalnim invaliditetom iza staklenog zida, ali vam predstavljamo i kako izgleda život nekih žena koje su uz podršku uspele da ga preskoče.


Telenor organizovao koktel-dobrodošlice srpskim Olimpijcima – Personal magazin\nSvečanim koktelom kompanija Telenor, generalni sponzor Olimpijskog tima Srbije, Olimpijski komitet Srbije i Radio televizija Srbije (RTS) poželeli su sinoć dobrodošlicu svim Olimpijcima koji su učestvovali na Igrama u Pekingu.\nPored Olimpijaca koji su učestvovali na najvećoj planetarnoj sportskoj manifestaciji ove godine, koktelu su prisustvovali i učesnici i osvajači medalja na ranijim Olimpijskim igrama, kao i brojne ugledne ličnosti iz političkog, javnog i kulturnog života.\n„Ponosni smo što smo deo Olimpijske porodice koja je ove godine predstavljala Srbiju na Igrama u Pekingu. Naša podrška Olimpijskom timu Srbije doprinela je razvoju sportskog duha i olimpijskih vrednosti, za koje se i sami zalažemo. Uvažavanje drugih, prijateljstvo i izuzetnost, kao i takmičarski duh, želja za pobedom i napretkom vrednosti su koje i dalje treba da nas inspirišu i pokrenu kako bismo u svim segmentima postizali bolje rezultate, bilo da je reč o sportskim takmičenjima ili o poslovnim izazovima“, rekao je Stajn Erik Velan, generalni direktor kompanije Telenor u Srbiji.\nTelenor organizovao koktel-dobrodošlice srpskim Olimpijcima was last modified: August 28th, 2008 by Redakcija\nSims 2 noviteti za PC i Nintendo\nTurski sud ukinuo zabranu YouTube-a


Na današnji dan preminuo je dr Veselin Čajkanović\n06 avg 2015 MK\nNa današnji dan 1946. godine u Beogradu je umro naučnik i prevodilac Veselin Čajkanović (Veselin Čajkanović). U Beogradu se i rodio 65 godina ranije, a nakon gimnazije i završenih studija klasičnih jezika na Velikoj školi, usavršavao se u Nemačkoj, najpre u Lajpcigu, a zatim i u Minhenu, gde je doktorirao 1907. godine na antičkim poslovicama. Naredne godine je postao docent, pa vanredni a zatim 1922. godine i redovni profesor Univerziteta u Beogradu, na kojem je rukovodio katedrom za klasičnu filologiju i predavao starorimsku književnost i latinski jezik. Na Bogoslovskom fakultetu predavao je uporednu istoriju religije, a više puta je biran i za dekana Filozofskog fakulteta. Bio je i upravnik Srpske književne zadruge, Zadužbine Nikole Čupića i Društva Svetog Save, a njegovim zalaganjem osnovan je Centralni katalog stručne literature Univerziteta u Beogradu. U balkanskim i Prvom svetskom ratu učestvovao je kao rezervni oficir, a u Bizerti je osnovao Štampariju srpskih invalida i časopis Napredak. Naučna delatnost profesora Čajkanovića obuhvatala je tri oblasti: klasičnu filologiju, kao njegovu osnovnu naučnu oblast, folkloristiku, naročito istraživanja narodnih umotvorina, pesama i pripovedaka, i istraživanja stare srpske religije i mitologije. Objavio je više članaka u Srpskom književnom glasniku u kojima je popularizovao i proširivao znanja čitalaca o antičkoj književnosti. Takođe je uradio Pregled istorije rimske književnosti sa osnovnim podacima o piscima, a prvi je od srpskih naučnika proučavao klasične izvore u basnama Dositeja Obradovića i o tome 1914. godine objavio delo O grčkim i rimskim izvorima Dositejevih basana. Proučavajući narodno stvaralaštvo Čajkanović je počeo da istražuje prethrišćanska verovanja srpskog naroda. U to vreme nije bilo pouzdanih izvora za proučavanje i rekonstrukciju prethrišćanske religije, a kao polazište su mu koristile narodne umotvorine i tradicionalna narodna verovanja. U svojim radovima došao je do zaključka da se stara shvatanja vremenom nisu gubila već su se latentno prilagođavala novim prilikama i potrebama. Zahvaljujući poznavanju klasičnih, ali i više živih jezika, Čajkanović je koristeći komparativnu metodu i pažljivo analizirajući narodne umotvorine u velikoj meri uspešno rekonstruisao prethrišćanska verovanja našeg naroda. Najznačajnije delo iz ove oblasti mu je O srpskom vrhovnom bogu iz 1941. godine, objavljeno za života, dok su brojne rasprave i članci koji su objavljivani u domaćoj periodici između dva rata priređeni i objavljeni kasnije u knjizi Mit i religija u Srba, 1973. godine. Bio je član Srpske kraljevke akademije i dobitnik mnogobrojnih mirnodopskih i vojnih odlikovanjima, među kojima su orden Belog orla s mačevima, orden Svetog Save i francuski orden Legije časti. Nova vlast je aprila 1945. godine odlučila da se Čajkanović udalji sa Beogradskog univerziteta zato što je tokom okupacije obavljao dužnost dekana Filozofskog fakulteta, što je ocenjeno kao kolaboracija sa okupatorom. Neposredno nakon što je primio tu odluku Čajkanović se razboleo i avgusta naredne godine preminuo.\n1902. godine Milan Nedeljković je u Srpskim novinama objavio prvu vremensku prognozu kod nas;\n1903. godine izbio je štrajk rudara u Senjskom rudniku, i danas se ovaj dan obeležava kao Dan rudara Srbije;\n1914. godine Austrougarska je objavila rat Rusiji, a Srbija Nemačkoj;\n1915. godine u Beogradu je porinut ratni brod Jadar, što se smatra začetkom srpske ratne flotile, a taj dan se obeležava kao Dan Rečne flotile Vojske Srbije.


Beograd i Prišina blizu dogovora o telefoniji\nBeograd i Prišina blizu dogovora o telekomunikacijama\nVesti Autor:Tanjug19. maj. 201520:21 > 22:42\nŠef kancelarije Vlade Srbije za Kosovo i Metohiju Marko Đurić izjavio je nakon višečasovnih razgovora sa delegacijom Prištine u Briselu da je postignut napredak o problemu telekomunikacija, ali da neke detalje tek treba rešiti.\nRazgovori su išli dobro o svim pitanjima koja se ne dotiču pitanja imovine i statusa Kosova, a nešto teže kad god bi se pokrenule te teme, rekao je Đurić novinarima posle razgovora sa delegacijom Prištine, koju je predvodila potpredsednica kosovske vlade Edita Tahiri.\nĐurić je kazao da je postignut dogovor o osnivanju jedinstvene kompanije koja će pružati usluge kako za fiksnu, tako i za mobilnu telefoniju na Kosovu, a da će dotad mobilnu mrežu na tom području obezbeđivati Telekom Srbija, kome će biti vraćena oduzeta oprema.\n„Predstoji još jedna runda razgovora dok se ne postigne konačni dogovor, a za to je pre svega potrebno obezbediti nesmetan rad Telekoma“, kazao je on.\nSem toga, telefonski razgovori između gradova na Kosovu i gradova u centralnoj Srbiji naplaćivaće se kao međugradski, a ne međunarodni, a pritom će se birati međugradski, a ne međunarodni pozivni brojevi, objasnio je on.\nKada je reč o međunarodnom broju za Kosovo, na kome je prištinska strana insistirala, Đurić je izjavio da je Tahiri zamolila delegaciju Beograda da Srbija od nadležnog međunarodnog tela zatraži pozivni broj za tu geografsku oblast.\n„U ovoj fazi mi o tome ne možemo da razgovaramo dok ne dobijemo garancije da će istovremeno sa tim procesom Telekomu Srbije biti omogućena pokrivenost mobilne telefonije na celoj teritoriji KiM“, istakao je on.\nOn je kazao da je danas pre svega utvrđen redosled poteza, a da će na sledećem sastanku, koji će se održati uskoro, biti utanačeni detalji.\nTahiri: Kosovo će dobiti međunarodni broj\nIzvor : REUTERS/Yves Herman\nŠefica kosovske delegacije za tehnički dijalog Prištine i Beograda Edita Tahiri kaže da je postignuto približavanje stavova dve delegacije u vezi sa telekomunikacijama.\nTahiri je za Radio-televiziju Kosova izjavila da će Kosovo dobiti međunarodni pozivni broj i da će zahtev u ime Kosova podneti Austrija.\nPrema njenim rečima, takođe postoji saglasnost operatora telefonije sa Kosova i Srbije da sarađuju u oblasti rominga kako bi se smanjile tarife.\nKosovska ministarka je izjavila da će se privremeno dati dozvola jednoj novoj telefonskoj kompaniji, koja će imati ograničeno delovanje. Ona je rekla da se tu ne radi o novom operateru mobilne telefonije, pošto se to po kosovskim zakonima treba rešiti tenderom.\nPriština i Beograd su se, takođe, složili da se ponovo tokom juna sretnu u Briselu kako bi precizirali detalje plana primene dogovora oko telekomunikacija, kako bi to kasnije kao sporazum ramotrili premijeri Kosova i Srbije.\nRadne grupe sutra nastavljaju sastanak na kojem će se razgovarati o temi osiguranja vozila.\nBriselski sporazumKosovoMarko Đurić


Papirni i elektronski dokumenti - Ozonpress :: internet portal\nTag: dokumenti, elektronski, papirni\nČuvanje obimne dokumentacije u fiokama i ormanima uskoro će postati stvar prošlosti jer će od sledeće godine papirni i elektronski dokument biti izjednačeni po važnosti. Time će građanima i privredi biti olakšano bavljenje administracijom i smanjeni troškovi. Zakon o elektronskom poslovanju, koji će izjednačiti papir i digitalni zapis, biće usvojen u naredna dva meseca.\nNovim propisom biće objedinjeni postojeći propisi o e-potpisu i e-dokumentu i propisano trajno čuvanje dokumenata u elektronskoj formi. U izradi zakona Vladi će pomagati nedavno formirani Savet za razvoj e-poslovanja koji vodi ministar trgovine, turizma i telekomunikacija Rasim Ljajić.\n– Donošenje zakona o e-poslovanju je potreba građana i privrede, ali i naša obaveza da razvijamo e-upravu i uskladimo se sa evropskom direktivom. Neophodno je da ovaj zakon donesemo i da bi 1. januara počelo izdavanje elektronske građevinske dozvole. Zato je NALED predložio da zajedno sa zakonom bude usvojena uredba o elektronskom kancelarijskom poslovanju u objedinjenoj proceduri kako bi svi organi, koji su do sada pri izdavanju odobrenja za gradnju radili isključivo sa papirima, morali da se prilagode novoj proceduri – kaže Vladan Atanasijević, predsednik UO NALED-a i regionalni direktor za javni sektor u kompaniji Asseco SEE.\nElektronsko arhiviranje koje će biti jedna od okosnica novog propisa već primenjuje Agencija za privredne registre, ali je pre svega bitno da elektronski dokument priznaju inspekcijski organi. Čak i u sudovima prednost daju dokumentu koji stranka donese na papiru.\nPrivreda je zbog propisa donetog pre dve decenije (Zakon o kulturnim dobrima) u obavezi da 10 godina čuva poslovnu dokumentaciju na papiru što stvara velike nepotrebne troškove skladištenja.\nKolike će uštede doneti novi zakon pokazuje računica po kojoj jedan trgovinski lanac godišnje generiše oko 2,5 miliona dokumenata, a svaki od njih ima u proseku četiri lista. Kako papir košta pola evrocenta, a toner 1 evrocent dolazi se do računice da troškovi štampanja 10 miliona stranica svake godine idu i do 150.000 evra. Na ovu brojku potrebno je dodati i troškove zakupa ili kupovine magacinskog prostora, radnika, struje i servisa.


Izvor: B92, 02.Nov.2018, 16:53\nGrađani francuske Nove Kaledonije na Tihom okeanu, sa 270.000 stanovnika, u nedelju će na referendumu glasati o samoopredeljenju.\nNova Kaledonija je bila kolonija Francuske, a kasnije je dobila status "prekomorske teritorije", da bi se dve strane 1999. godine sporazumele o široj autonomiji tog ostrvlja.\nGrađani će na referendumu odlučiti da li žele nezavisnu državu, a agencija Frans pres prognozira da će verovatno odlučiti da ostanu u sastavu Francuske. >> Pročitaj celu vest na sajtu B92 <<\nNova Kalednija je arhipelag 1.210 kilometara istočno od Australije, a 16.136 kilometara od Francuske. Oko 40 odsto od ukupno 270.000 stanovnika su pripadnici zajednica domorodaca Kanak, a 27 odsto su Evropljani.\nPretpostavlja se da su prvi ljudi zapadni Pacifik naselili pre 50.000 godina, a Evropljani su stigli do Nove Kaledonije krajem 18. veka i dali mu naziv po tome što planine podsećaju na Škotsku čiji je naziv na latinskom "Kaledonija".\nEvropljani su mnoge stanovnike pretvorili u robove.\nOstrvo je 1853. proglašeno za teritoriju Francuske koja je tu poslala 22.000 zatvorenika, a potom su počeli da stižu i evropski doseljenici i radnici iz Azije, dok je broj domaćih, Kanaka, naglo opao zbog novodonetih bolesti i zlostavljanja.\n"Socijalistički nacionalni front Kanaka za oslobođenje" je borbu za nezavisnost ;počeo 1985. godine, a vrhunac sukoba je bio 1988. Ta borba je donela povećanje autonomije sporazumima s Francuskom 1988. i 1998. godine.\nStanovništvo Kaledonije je izborilo pravo na lokalno državljanstvo, na posebne državne simbole i na referendum o samostalnosti koji će se održati sada.\nB92: Nova Kaledonija sprema referendum o nezavisnosti\nGrađani francuske Nove Kaledonije na Tihom okeanu, sa 270.000 stanovnika, u nedjelju će na referendumu glasati o samoopredeljenju.


PRIJATELJI I SAVEZNICI\nIzvor: nova.rsTanjug/Lokalne novine | Obrenovac, 12.09.2020.\nKonferencija: Odnosi Srbije i SAD prijateljski i saveznički\nU Domu Narodne skupštine, u organizaciji Poslaničke grupe prijateljstva sa SAD i Instituta za nacionalnu međunarodnu bezbednost (INIS) održana je druga Međunarodna naučna onlajn konferencija „Srpsko-američki odnosi - juče, danas i sutra“.\nIz Narodne skupštine je saopšteno da su konferenciju otvorili narodni poslanik Dragan Šormaz i direktor Instituta za nacionalnu i međunarodnu bezbednost Darko Trifunović.\nŠormaz je istakao da ni globalna pandemija nije uspela da spreči održavanje konferencije, putem video linka.\nOn se osvrnuo na diplomatske odnose dve zemlje koji traju skoro 140 godina, a dodatno ojačanim prošlonedeljnim susretom predsednika dve zemlje.\nIstakao je na važnost sagledavanja istorijskih veza između Srbije i SAD kroz savezništva u prošlosti tokom Prvog i Drugog svetskog rata, koje su se ogledale kroz zajedničke vrednosti i udruženost za borbu i očuvanje načela slobode.\nUkazao je na činjenicu da je poslednjih godina vidno intenzivirana sveukupna bilateralna saradnja, naročito na političkom i ekonomskom nivou, te da je siguran da će ovakav angažman doprineti i potpisivanju sporazuma o strateškom partnerstvu dve zemlje.\nTrifunović je podsetio na prijateljske i savezničke odnose Srbije i SAD.\nTokom sastanka govorilo se na temu srpsko-američkih odnosa, potpisanom Sporazumu o normalizaciji ekonomskih odnosa Beograda i Prištine u Vašingtonu, međunarodnoj bezbednosti, borbi protiv terorizma, migrantskoj krizi.\nU radnom delu Konferencije učesnici su razmenili iskustva i stavove o srpsko-američkim odnosima iz oblasti bezbednosti, obrazovne i naučne saradnje, otvaranju kancelarije američke Međunarodne razvojne finansijske korporacije u Beogradu, kao i o značaju američkih investicija i donacija Srbiji.


Srbija usklađena sa sankcijama EU Belorusiji zbog invazije na Ukrajinu\nAleksandar Lukašenko i Aleksandar Vučić, predsednici Belorusije i Srbije, prilikom susreta u Beogradu 3. decembra 2019.\nSrbija se uskladila sa sankcijama koje je Evropska unija u aprilu uvela Belorusiji zbog umešanosti Belorusije u rusku agresiju na Ukrajinu, proizlazi iz dokumenta objavljenog na internet sajtu Evropskog saveta.\nSavet je 8. aprila usvojio dodatne sektorske mere usmerene na beloruski finansijski i drumski sektor kao odgovor na umešanost Belorusije u rusku agresiju na Ukrajinu.\nU tekstu odluke se, između ostalog, navodi da je ruska vojna operacija u Ukrajini vršena i sa teritorije Belorusije.\nU saopštenju na sajtu Evropskog saveta 22. aprila navodi se da su se, između ostalih, Srbija, Crna Gora, Albanija, Severna Makedonija i Bosna i Hercegovina usaglasile sa odlukom o sankcijama.\nSrbija se u martu takođe uskladila sa produženim evropskim sankcijama protiv bivših ukrajinskih politčara zbog zloupotrebe državnih fondova, a među sankcionisanim licima je i bivši predsednik te zemlje Viktor Janukovič.\nOvo je bio prvi put da se Srbija usklađuje sa sankcijama oko Ukrajine, doduše koje nisu direktno povezane sa ruskom agresijom na ovu zemlju koja je započeta 24. februara.\nSrbija je do sada u Ujedinjenim nacijama podržala tri rezolucije koje su u vezi sa ratom u Ukrajini - rezoluciju o osudi ruske agresije na Ukrajinu, rezoluciju kojom se od Rusije zahteva momentalni prekid rata, kao i isključivanje Rusije iz Saveta UN za ljudska prava.\nIpak, zvaničnici Srbije odbijaju mogućnost da Srbija uvede sankcije Rusiji zbog napada na Ukrajinu.\nSrbija je 2021. podržala Odluku Saveta Evropske unije o pooštravanju kaznenih mera Belorusiji uvođenjem zabrane letenja svim beloruskim avio prevoznicima kroz vazdušni prostor EU i zabrane pristupa aerodromima EU.\nEU je tada pooštrila sankcije nakon što su beloruske vlasti primorale avion irskog prevoznika da sleti u Minsk i potom na aerodromu uhapsile istaknutog opozicionog aktivistu Romana Protaševiča i njegovu devojku.


KS: 16 novozaraženih osoba koronavirusom, 40 oporavljenih – TVSA.BA\nSrijeda, 18 Maja, 2022 2:39\nNaslovna/Vijesti/Sarajevo/KS: 16 novozaraženih osoba koronavirusom, 40 oporavljenih\nSubota, 8 Maja 2021, 11:35\nNa području Kantona Sarajevo u protekla 24 sata potvrđeno je 16 novih slučajeva zaraze koronavirusom, a oporavilo se 40 osoba.\nDeset od 16 novozaraženih pripada porodičnim klasterima ili kontaktima s ranije zaraženim osobama, zbog čega su u samoizolaciji od ranije.\nKanton Sarajevo ima 649 aktivnih slučajeva COVID-19 infekcije, a u samoizolaciji se nalaze 3.244 osobe.\nOd početka pandemije u Kantonu Sarajevo evidentirano je ukupno 52.150 zaraženih osoba koronavirusom i 50.263 izliječene.\nPrema podacima Zavoda za javno zdravstvo KS, u proteklih sedam dana, prosječan broj zaraženih je 23, dok sedmična incidenca, odnosno broj oboljelih na 100.000 stanovnika, iznosi 38.\nTrenutno je u KS hospitalizirano 166 pacijenata, i to na Kliničkom centru Univerziteta u Sarajevu 97, a u Općoj bolnici „Prim.dr. Abdulah Nakaš“ 69 pacijenata, saopćila je Služba za protokol i press KS-a.


U klubu Cinemas Sloga, 02. marta\nPočinje prodaja ulaznica za koncert Pratibrejkers... Broj ulaznica je ograničen kapacitetom kluba tako da, obzirom da za koncert vlada veliko interesovanje, savjetujemo što raniju kupovinu\nTurneja u preko 20 gradova završava u bh. prijestolnici\nLaibach stiže u Sarajevo: Promijenjen datum i mjes... Zbog velikog interesovanja, koncert se premješta u Dom mladih koji svojim kapacitetom može zadovoljiti očekivani broj posjetilaca\nPrva velika zvijezda koja je posjetila opkoljeno Sarajevo\nLegendarna Joan Baez najavila koncert u glavnom gr... Ova će godina biti u znaku moje posljednje veće turneje. Veselim se tom putovanju i druženju s publikom s kojom ću podijeliti dugogodišnje hitove, ali i novi album na koji sam vrlo ponosna, rekla je Baez\nDrama uoči dočeka Nove godine u Sarajevu\nParlament BiH nije dao saglasnost za Čolin koncert... Za novogodišnji Čolin koncert ispred zgrade Parlamenta BiH ne znaju ni u Zajedničkoj službi Sekretarijata Parlamentarne skupštine BiH, koja je nadležna za izdavanje dozvola za održavanje manifestacija na Trgu BiH\nFOTO/ Dugo najavljivani spektakl\nLepa Brena održala koncert za pamćenje u Beču, a s... Pjevačica je, kao i svaki put, napravila pravu pometnju kada je redala svoje brojne hitove, a za publiku je pripremila jedno iznenađenje\nFoto i video / Spektakularan nastup sarajevskog pjevača\nDino Merlin trosatnim koncertom 'zapalio' pulsku A... Nekadašnji rimski koloseum nikad dosad ni na jednom koncertu nije posjetilo toliko ljudi koliko je sinoć pjevalo skoro tri sata uz pravog muzičkog čarobnjaka koji je ovim nastupom srušio vlastite granice i postavio nove standarde za buduće spektakle\nU Narodnom pozorištu Sarajevo\nZajednički koncert Sarajevske filharmonije i Muzič... Da pomenuti izvođački ansambli i repertoarski sadržaj zazvuče onako kako i dolikuje svečanoj prilici pobrinut će se perspektivni studenti Odsjeka za dirigovanje Muzičke akademije Univerziteta u Sarajevu Jure Bučević, Fuad Šetić i Ivan Križanac, dok će uloga...\nULAZ BESPLATAN ZA SVE DOGAĐAJE\nPet koncerata Muzičke akademije u martu: Za početa... Prvi koncert pod nazivom Antologija Beethovenovih djela za klavir i violončelo (09. mart/Bošnjački institut – Fondacija Adila Zulfikarpašića, 19.30h) proteći će u znaku vrhunske interpretacije eminentnih umjetnika – čeliste Yevgenija Xaviereffa i pijanistic...\ndetalji ubistva migranta na ilidži: Šta se dešavalo u ulici Vreoca?! Istražite...\nuputio teške riječi : Dodik: BiH je bošnjačkom politikom zaroblj...\nzdravlje je najvažnije: Muče vas nadutost u stomaku, grčevi i neug...\nTA DIVNA PROŠLA VREMENA: Ruža za dragog Pavla: Hanka Paldum zahvali...


Novi signali iz RS, stare reakcije iz Sarajeva - Opcija\nNovi signali iz RS, stare reakcije iz Sarajeva\nUpravo taj momenat privukao je početnu pažnju javnosti u RS na par aktuelnih medijskih nastupa poslanika PDP-a u Narodnoj skupštini RS Draška Stanivukovića u federalnom Sarajevu. Trenutno naja(tra)ktivniji opozicionar u Srpskoj, koji je, inače, došao na svijet 1993, posljednjim opservacijama o tom gradu izazvao je zatečenost kod dobrog dijela simpatizera, a pojačao ljutnju u redovima skoro svih političkih protivnika u Banjaluci i RS.\n– Postoje, naime, samo dvije moguće koalicije u BiH u ovom trenutku: NATO ili anti-NATO koalicija. I nema nimalo „nijansi sivog“ niti prostora za manevrisanje. Na jednoj strani se nalaze HDZ i SNSD sa „trabantima“, te poslovično „vojno neutralna“ Naša stranka, na drugoj SDA, SDP, DF i niz drugih, manjih stranaka. I to je dobro: članstvo u NATO nije samo tehničko i političko, nego vrijednosno pitanje. Članstvo u atlantskoj zajednici, starijoj i očigledno dugovječnijoj od izvikane evropske zajednice, jeste pitanje mira – oštar je Suljagić.\nPa, ako su kriterijumi već tako rigorozni, u RS preostaje tek da se konstatuje da „ničeg novog pod suncem nema“ i da samo rijetki ispunjavaju Bakirove i Emirove „visoke kriterijume“. Poput famoznog Srđana Šušnice, „kulturologa“ iz Banjaluke, koji se u prvoj polovini decembra našao na skupu istomišljenika u Novom Sadu, pod nazivom „Ko je prvi počeo – istoričari protiv revizionizma“.\nZbog starosti „kulturologa“, sada već na početku pete decenije života, ove pogane i maligne rečenice sigurno se nisu našle na radaru UNICEF-a, čije je predstavništvo u BiH sredinom 2016. realizovalo istraživanje pod nazivom „Glasovi mladih“. Ta analiza je najsvježija u ovoj zemlji kada je riječ o sistemu vrijednosti generacija čije vrijeme dolazi. Na reprezentativnom uzorku unutar sve tri nacije, oni su utvrdili da etnička distanca među osobama između 15 i 30 godina ne zaostaje za roditeljskom, odnosno da izrazita većina njih ostavlja prostor za svakodnevnu komunikaciju sa vršnjacima drugih nacionalnosti, ali ne i za „osjetljive“ momente poput emotivnih veza ili brakova.


Ðoković možda sa Zimonjićem u dublu - Kragujevac online - Sve o gradu na jednom mestu\nTrenutno se nalazite na strani: Vesti Sport Tenis Ðoković možda sa Zimonjićem u dublu\nÐoković možda sa Zimonjićem u dublu\nsubota, 16 novembar 2013 10:01\tToma\nBogdan Obradović nije otkrio kombinaciju koja će u subotu igrati dubl protiv Češke, ali je rekao da je i Novak Ðoković u opciji.\nPosle prvog dana finala Dejvis kupa u Areni rezultat je 1-1, poen Srbiji doneo je Novak Ðoković, a Cesima Tomaš Berdih.\n"Sastaćemo se i odlučiti ko će igrati dubl. Ðoković je takođe u opciji, nije potrošio previše energije u meču sa Štepanekom, pa bi mogao da zaigra sa Zimonjićem. Novak je izuzetan sportista i svi znamo koliko želi pobedu za Srbiju", izjavio je Obradović.\nPrvog dana finala Dejvis kupa u Beogradskoj areni Tomaš Berdih je doneo izjednačenje Češkoj savladavši Dušana Lajovića sa 6:3, 6:4, 6:3, nakon što je Srbija povela pobedom Djokovića nad Radekom Štepanekom (7:5, 6:1, 6:4).\n"Naša zajednička vizija je da našoj zemlji donesemo što više titula, Ta vizija živi sa nama svakodnevno i vodi nas ka tom cilju, a kada imate Ðokovića, igrača koji želi da da poslednji atom snage za reprezentaciju, onda stvarno nemate previše razloga da brinete", rekao je Obradović.\nOn je pohvalio igru Dušana Lajovića, bez obzira na poraz, navodeći da je njegovo izdanje protiv Berdiha značajno "i za njegovu budućnost i za budućnost tima".\nČeški selektor Vladimir Šafaržik nagovestio je da će drugog dana finala Dejvis kupa u Beogradu, u dubl meču nastupiti Berdih i Štepanek.


ADVOKATSKA KOMORA BEOGRADA: Izborna sednica Skupštine AKB zakazana za 3. decembar 2016. godine. Biraju se predsednik i potpredsednik AKB, predsednik i zamenik predsednika disciplinskog suda AKB, disciplinski tužilac AKB i zamenik disciplinskog tužioca, disciplinski sudija, članovi Nadzornog odbora, članovi Upravnog odbora i delegati za skupštinu Advokatske komore Srbije\nZa predsednika Advokatske komore Beograd (AKB) koji će se birati na skupštini komore 3. decembra 2016. godine kandidature je podnelo čak devet beogradskih advokata.\nTo su Zora Dobričanin Nikodinović, Vladimir Gajić, Goran Ninić, aktuelni predsednik AKB Slobodan Šoškić, Veljko Vukotić, Jugoslav Tintor, Mira Mosurović, Nebojša Avlijaš i Dragan Brajer.\nNa skupštini AKB biće održani i izbori za druge organe komore, kao što su potpredsednik AKB, predsednik i zamenik predsednika disciplinskog suda AKB, disciplinski tužilac AKB i zamenik disciplinskog tužioca, disciplinski sudija, članovi Nadzornog odbora, članovi Upravnog odbora i delegati za skupštinu Advokatske komore Srbije.\nNakon što organi komore provere ispunjenost uslova kandidata za izbor konačni spisak AKB će objaviti 22. novembra 2016. godine.\nZa predsednika beogradske komore biće izabran kandidat koji dobije većinu glasova od članova komore koji budu glasali na skupštini.\nOčekuje se da pre izbora svi kandidati predstave svoje programe glasačima.\nPrema novom Statutu Advokatske komore Beograda ("Sl. list grada Beograda", br. 93/2016), koji je izglasan u septembru 2016. godine, pravo glasa nemaju zaposleni u advokatskim ortačkim društvima, jer rade u ime i za račun partnera u tom društvu, odnosno svojih nadređenih.


Maradonin lob na “Marakani” (VIDEO) ⋆ Mreža\n20 oktobra 1982. godine Crvena zvezda je na prepunoj beogradskoj “Marakani“ u prvom susretu 2. kola Kupa pobednika kupova dočekala slavnu Barselonu sa ništa manje slavnim fudbalskim imenima koja su tada branila boje katalonskog kluba. Šuster i tek pristigli Maradona bili su tada udarne igle španskog velikana, u šta se beogradska publika i uverila nakon 90 minuta ove utakmice. Upravo je omaleni Argentinac, tada najskuplji igrač planete, doveo Barsu u vođstvo od 1:0 golom glavom u 10. minutu meča. Ipak, drugi pogodak je ono što će ostati zabelženo u istoriji stadiona Crvene zvezde, kao jedan od najlepših fudbalskih momenata.\nBio je 48. minut. Dijego Armando Maradona je primio loptu na centru terena, i onako kako samo on ume krenuo je ka kaznenom prostoru. Kada su svi očekivali da sa ivice šesnaesterca “raspali” po lopti, usledila je “magija” – jedan od najlepših lob udaraca i uopšte golova koji su viđeni na najvećem srpskom stadionu. Nemoćan je bio Aleksandar “Dika“ Stojanović.\nDijego Armando Maradona postigao je jedan od najlepših golova koji je beogradska “Marakana” ikad vidjela.\n“El Pibe“ je dobio aplauz i ovacije blizu 90.000 gledalaca, koji su sa tribina oduševljeno gledali ovu majstoriju. Argentinac ni 30 godina kasnije, snimajući film sa Kusturicom, nije zaboravio sitne detalje sa tog meča, poput mesta sa kog je čudesno uputio loptu, ali ni golmana Stojanovića: “Golman je imao dva metra i nikako drugačije nisam mogao da ga savladam.“ – podsetio se Dijego Armando Maradona, pominjući čak i “Dikin” skamenjen izraz lica. Treći gol za Barsu postigao je nemački internacionalac Bernd Šuster, da bi se onda sa odbranom gostiju poigrao Rajko Janjanin, koji je postigao dva pogotka, u 73. i 75. minutu, a konačan rezultat utakmice postavio je Šuster u 82. minutu. U revanš meču na “Kamp Nou” Barselona je slavila sa 2:1 i prošla dalje.\nUživajte podsećajući se neverovatnog loba genijalnog Argentinca, o kome se i danas priča.\nŠvicarci se časno oprostili: Španija nakon penala do polufinala Evropskog prvenstva!


U VOŠINOM OKU: IGRALI KARANOV I ĆURKO – ФК Војводина\nHome/Вести/U VOŠINOM OKU: IGRALI KARANOV I ĆURKO\nU VOŠINOM OKU: IGRALI KARANOV I ĆURKO\nFudbaleri Vojvodine Dragan Karanov i Saša Ćurko nastupili su za svoj trenutni tim Proleter na utakmici protiv Loznice minulog vikenda.\nZbog obaveza reprezentacije Srbije, proteklog vikenda nisu se igrali mečevi redovnog prvenstvenog kola u Super ligi naše zemlje. Međutim, u Prvoj ligi, nije bilo takmičarske pauze, pa su odigrani mečevi 19. kola. Od fudbalera Vojvodine koji se nalaze na pozajmici ili dvojnoj registraciji u drugim klubovima, nastupili su vezista Dragan Karanov i napadač Saša Ćurko.\nLoznica – Proleter 1:1 (Dragan Karanov, Marko Đurišić, Lazar Zličić, Saša Ćurko)\nU 19. kolu Prve lige Srbije, fudbaleri Proletera igrali su nerešeno 1:1 (1:0) sa ekipom Loznice. Gol za domaćina postigao je Simić u 11, dok je izjednačenje Slanobarcima doneo Kočović u 88. minutu. Za tim iz Novog Sada, od prvog minuta su zaigrali Dragan Karanov i Saša Ćurko, s tim da je Ćurko igrao do 70. minuta, kada ga je zamenio Komazec, dok je Karanov teren napustio pet minuta kasnije, kada je svoje mesto ustupio Desančiću. U poslednjem minutu prvog poluvremena, Saša Ćurko dobio je žuti karton. Mladi Marko Đurišić sa klupe je odgledao ovaj meč, dok vezista Lazar Zličić nije bio u konkurenciji za ovu utakmicu, zbog obaveza sa omladinskom reprezentacijom Srbije. Proleter se trenutno nalazi na sedmom mestu Prve lige sa 25 bodova, šest više od 13-plasirane Slobode, prvog tima „ispod crte“ za ispadanje u niži rang.\nBačka – Sinđelić 0:2 (Stefan Zogović)\nFudbaleri Bačke poraženi su rezultatom 0:2 (0:1) od ekipe Sinđelića, u 19. kolu Prve lige Srbije. Golove za gostujući tim postigli su Popadić u 36. i Ožegović u 89. minutu. U ekipi iz Bačke Palanke, čitav susret na klupi je presedeo igrač Vojvodine Stefan Zogović. Bačka se i dalje nalazi na drugom mestu na tabeli sa 40 bodova, sedam manje od prvoplasiranog Napretka i osam više od trećeplasiranog Sinđelića. Direktan plasman u Super ligu naredne sezone obezbediće dva prvoplasirana tima na tabeli.\nduka-master2016-03-28T09:17:00+02:0028. марта 2016.|


Produžen rok za evidentiranje klubova i Saveza - Sportske.net\nProdužen rok za evidentiranje klubova i Saveza\nMinistarstvo omladine i sporta produžilo je do 22. novembra rok za podnošenje evidencionih prijava sportskih organizacija, klubova i saveza.\nKako se navodi u današnjem saopštenju, Ministarstvo omladine i sporta je zbog velikog interesovanja produžilo rok i tako omogućilo svim sportskim subjektima da ispune svoju zakonsku obavezu.\n"Od oko 8.500 sportskih subjekata koji imaju obavezu, prijavu je do danas, podnelo 5.159 sportskih saveza, klubova i centara", navodi se u saopštenju.\nIz Ministarstva omladine i sporta apelovano je da oni koji to nisu učinili, ispune svoju zakonsku obavezu i podnesu evidencione prijave, kako Ministarstvo ne bi bilo primorano da pribegne zakonskim sankcijama.\n"Oni koji do 22. novembra ne ispune svoju obavezu biće sankcionisani u skladu sa odredbama Zakona o sportu, odnosno biće izbrisani iz registra, a Ministarstvo više neće biti u mogućnosti da finansira njihove programe i neće moći da učestvuju na konkursima Ministarstva", navodi se.\nPrema Zakonu o sportu, sve sportske organizacije, sportski savezi, sportska društva i sportski centri obavezni su da Ministarstvu omladine i sporta podnesu prijavu za evidentiranje podataka radi ustanovljavanja matičnih evidencija i registracije.


Srbija pala na poslednjem koraku i ostala bez plasmana na Warcraft 3 Nations League turnir | MeridianBetSport\nNaslovna Ostali sportovi Srbija pala na poslednjem koraku i ostala bez plasmana na Warcraft 3...\nU odlučujućem meču kvalifikacija za Warcraft 3 Nations League, Srbija je poražena od strane Austrije rezultatom 6-5, koja je tako uspela da obezbedi poslednje preostalo mesto na turniru.\nNakon savršene predstave tokom grupne faze kvalifikacija, Srbija je obezbedila plasman u plejof, gde bi pobednik dobio priliku da se plasira na veliki Warcraft III turnir. Tokom grupe smo imali već priliku da se takmičimo sa Austrijom i tada je Srbija slavila sa 6-5. Kako je počeo ovaj okršaj, izgledalo je da ćemo uspeti da ponovimo pobedu.\nAjk je u prvom meči odigrao bez greške i nakon dve dobre partije, doneo je Srbiji prednost od 2-0. Ipak, tada su se stvari preokrenule, pošto u 2v2 meču Austrija uspeva da izjednači rezultat, a ubrzo nakon toga i preokrene, pošto je Maniac savladao FpXy-a sa 2-1.\nDa bi Srbija ostala u meču, AtheistP je morao da pobedi u svom meču protiv Rigety-a. On je u veoma neizvesnom meču uspeo da slavi sa 2-1 i da na taj način obezbedi odlučujući meč, ali ono što je obeležilo ovaj duel ja sjajni Suround našeg igrača, koji je odličnom kontrolom svojim jedinicama zablokirao protivničkog heroja, što mu je par sekundi kasnije donelo pobedu.\nNa kraju u tajbrejku, na jednu pobedu igrali su Ajk i Rigety. Nažalost, naš igrač ovoga puta nije uspeo da donese još jednu pobedu, što je značilo da je Srbija završila svoje učešće na ovom turniru i da je Austrija obezbedila poslednje preostalo mesto.\nPrenos meča možete pogledati u prilogu ispod, a trenutak o kojem smo pričali malopre u meču AtheistP-a možete pronaći ako premotate na 4:20:20.\nSrbija je spremna za evropske Tekken kvalifikacije za svetsko IeSF prvenstvo!\nPrethodni tekstPAUNOVIĆ: Boli, ali mali porazi vode ka velikim pobedama\nSledeći tekstPoznati CS:GO igrač, Friberg, pozitivan na COVID-19\nFlaki 31 oktobra, 2020 At 12:51\nMi i ovde nismo losi..u svim sportovima igramo pa i u ovim e sportovima smo dobri…\nNemanja9 31 oktobra, 2020 At 11:22\nZa malo bolju Austrijanci od naše ekipe , mada ako ćemo iskreno zasluženo …\nMaras!! 31 oktobra, 2020 At 11:04\nocekivao sam mnogo vise jer je nasa ekipa bila bas jaka,al jbg Austrija nas presisa\nAleksandar Golubović - 23 maja, 2020 42\nBrazilski vezista iz Napolija Alan jedan je od kandidata za prelazak u Atletiko Madrid u slučaju da klub napusti Tomas Parti.\nBRUTALNA STATSTIKA: Decenija za nama u znaku Novaka Đokovića\nDEMANTOVAO AGENT Subotić, ipak, nije potpisao\nSelektor rukometašica i dalje za odlaganje EP


Bivši ambasador SAD izneo radikalan zahtev Vašingtonu za mere prema Prištini - Sputnjik Srbija\n04:25 29 Januar 2020\n14:54 14.02.2019 (osveženo 14:55 14.02.2019) Preuzmite kraći link\n„Ono što ja tražim nisu reč i/ili demarši, već konkretni koraci, kao što je ukidanje finansijske pomoći. Sve dok SAD i EU ne budu spremne da ih konkretno kazne, kosovski Albanci neće odustati“, kaže Montgomeri za Tanjug.\n„Kosovski Albanci će učiniti sve, izvesti bilo kakvu provokaciju, kako bi naveli Srbiju da reaguje na način koji bi odvukao pažnju sveta sa kosovskih Albanca i ponovo je usmerio na Srbiju. Ne nasedajte na to!“.\nOn je naglasio da iznosi lične stavove i procene, budući da nema kontakt sa aktuelnom američkom administracijom, te da nije upoznat sa tim da li se odnos prema pitanju Kosova menja.\nSAD su, u poslednjih 15 godina, imale daleko najveći uticaj na Kosovo i ujedno bile najjači podržavalac albanskog stava, podseća bivši američki ambasador.\n„Ta apsolutna podrška izgleda da je počela, bar u nekim stvarima, da se krnji“, kaže Montgomeri, ističući da taj zaključak donosi „isključivo na osnovu pisanja medija“.\n„Srpska strana je, ispunjavajući svoje obaveze, odigrala odlično. Strategija Albanaca bila je prvo odlaganje i potom — da odlažu i dalje“, rekao je on.\nKosovski Albanci su, zatim, kaže Montgomeri, počeli sa izazivanjem provokacija i kao primer za to navodi odnos prema Marku Đuriću, takse od 100 odsto, formiranje kosovske vojske, čemu se, kako ističe, SAD od samog početka oštro protive i što je čak zapisano u ustavu kosovskih Albanaca.\nBivši američki ambasador u Srbiji pretpostavlja da su sve te akcije stavile na probu američko strpljenje i da čak izgleda, kako kaže — čitajući između redova, da su SAD postale otvorenije prema ideji korekcije granica.\nVilijam Montgomeri, Kosovo i Metohija, SAD


20. feb. 2016. 09:54 Objavljeno u FINANSIJE, VIJESTI IZ SVIJETA\nVAŠINGTON, Bord direktora Međunarodnog monetarnog fonda (MMF) odlučio je juče da Kristin Lagard bude reizabrana na funkciju generalnog direktora te finansijske institucije.\nDrugi mandat Lagardove na čelu MMF-a, u trajanju od pet godina, počeće 5. jula, saopštio je Fond, a prenosi agencija Rojters.\nLagard, koja je bila jedini kandidat nominovan za ovu poziciju, izabrana je konsenzusom, navodi se u saopštenju MMF-a.\n“Donoseći ovu odluku, izvršni odbor direktora je pohvalio snažno i mudro liderstvo Lagardove tokom prvog mandata. U turbulentnim vremenima za globalnu ekonomiju, Lagardova je ojačala sposobnost Fonda u pružanju podrške članicama kroz savjete, izgradnju kapaciteta i finansiranje”, izjavio je predsjedavajući u izvršnom odboru MMF-a, Aleksej Mozhin.\nLagard, nekadašnja francuska ministarka finansija, preuzela je 2011. godine čelnu poziciju u MMF-u, kada je dotadašnji generalni direktor Dominik Stros Kan podnio ostavku zbog seksualnog skandala.\nOna je prva žena na čelu MMF-a, koji je osnovan tokom Drugom svjetskog rata kako bi koordinisao međunarodnu monetarnu politiku i davao pozajmice državama koje su suočene sa budžetskim manjkom.\nLagardova, koja je i stručnjak za međunarodno pravo, bila je tokom finansijske krize 2008. godine na čelu Savjeta ministara finansija i privrede EU.\nTokom prvog mandata na čelu MMF-a zalagala se za to da se tržištima u razvoju, poput Kine, omogući veće glasačko pravo unutar Fonda, i da se pokloni veća pažnja pitanjima kao što su klimatske promjene i globalni jaz u primanjima između bogatih i siromašnih. Tanjug\nKljučne riječi: izbor, kristin lagard, mmf, vazno\nLagard: Sigurna budućnost evra\nŠef MMF pozdravila povećanje fonda evrozone


Laguna - Mala prodavnica otrova - Sara Pener - Knjige o kojima se priča\nSkrivena u lavirintu londonskih uličica osamnaestog veka, tajna apotekarska radnja uslužuje neobičnu klijentelu. Žene u celom gradu šapuću o tajanstvenoj Neli koja prodaje vešto prikrivene otrove namenjene muškarcima koji maltretiraju svoje žene. Međutim, kada njena najnovija mušterija, prerano sazrela dvanaestogodišnjakinja, napravi kobnu grešku, pokreće se lanac događaja koji neposredno dovodi Neli u opasnost, a eho ovih zbivanja odjekuje vekovima.\nU današnjem Londonu, nesuđena istoričarka Kerolajn Parsvel provodi desetu godišnjicu braka sasvim sama, bežeći od sopstvenih demona. Kada slučajno naleti na rešenje zagonetnih ubistava koja su pre dve stotine godina potresala grad, život joj se, u neverovatnoj igri sudbine, sudari sa životom apotekarke – što se za neke neće dobro završiti.\nNapet od početka do kraja, izuzetno oštroumno napisan, s nezaboravnim likovima, Mala prodavnica otrova je revolucionaran, opojan roman o tajnama, osveti i neverovatnim načinima na koje žene mogu da spasu jedna drugu uprkos viševekovnoj barijeri.\n„Smelo, provokativno, vešto pisano delo!“\n– Kejt Kvin, autorka bestselera Alisina mreža\n„Očaravajuće! Kao u valjano spravljenom napitku, svi su sastojci odmereni brižljivo i bez žurbe, a rezultat je roman koji naprosto osvaja svojom delikatnom magijom.“\n„Upečatljivo originalan i silno zabavan od prve do poslednje stranice, roman koji doslovno kipi od neodoljive napetosti i vrvi istinski nezaboravnim likovima.“\nPrikaz romana „Mala prodavnica otrova“: O „kopanju po mulju“\n„Mala prodavnica otrova“ autorke Sare Pener istorijski je roman sasvim jedinstvene i neobične atmosfere. Istorijska fikcija je sjajan žanr. I mada obožavam istorijske romane na temu Drugog svetskog ra...\nSara Pener: O ženama, moći i magiji\nSan svakog pisca je da živi od pisanja, da tokom radnog vremena na regularnom poslu napiše knjigu, pošalje je agentima i – bum! – pre nego što trepne, ona se nađe na listi bestselera Njujork tajmsa i ...


Među 20 najbogatijih klubova sedam je engleskih, pet italijanskih, četiri nemačka i po dva španska i francuska kluba.\nTreći najbogatiji klub je Mančester junajted sa zaradom od 395,5 miliona evra, Bajern iz Minhena ostvario je prihod od 368,4 miliona, a evropski šampion Čelsi 322,6.\nNa šestom mestu je Arsenal sa 290,3 miliona, dok se Mančester siti popeo za pet pozicija i nalazi se na sedmom sa 285,6, miliona evra, pošto je uvećao prihode za 51 odsto u odnosu na prethodnu sezonu.\nItalijanski fudbalski klub Milan je na osmom mestu sa zaradom od 256,9 miliona, a zatim slede Liverpul sa 233,2 i Juventus sa 195,4 miliona evra.\nNajbogatiji klub van Evrope je brazilski Korintijans, koji zauzima 31. mesto na listi sa 94,1 miliona evra.\nDijego Armando Maradona ne samo da je uspešno operisan, već se "neverovatno dobro oporavlja", saopštio je njegov doktor Leopoldo Lukve.


Kinezi iz borskog Ziđina u KARANTINU\n05/02/2020 | 20:33\nSvi državljani Kine, angažovani u kompaniji Ziđin u Boru, koji su za kinesku Novu godinu boravili u toj zemlji gde je u toku epidemija koronavirusa, biće upućeni u “kućni karantin”, saznaje portal IST Media.\nOvu informaciju danas je potvrdio gradonačelnik Bora, Aleksandar Milikić koji je rekao da je obavešten o tome da Ziđin preduzima “sve mere zaštite”.\n“Ziđin je obezbedio uslove i pregled zaposlenih koji se vraćaju iz Kine, i oni moraju da određeni period provedu izolovani radi provere zdravstvenog stanja. Po povratku iz Kine i pre ulaska u kompaniju, rade se sve provere, a pregledi se vrše na posebnoj lokaciji”, rekao je Milikić.\nPo nezvaničnim informacijama, od zaposlenih u toj kompaniji u Boru, u “kućnom karantinu” će državljani Kine boraviti po dve nedelje koliko traje period inkubacije novog virusa, ali oni nisu upućeni u karantnin kada su avionima stigli u Srbiju.\nPovratak u Srbiju je do daljeg zabranjen nekim radnicima firme Ziđin Bor Copper koji u Kini žive u oblastima gde je evidentirano prisustvo koronavirusa.\nSmena na čelu Ziđina\nNa čelu kompanije Srbija Ziđin Koper Bor, nekadašnji RTB Bor, je Ximing Jian, koji je nasledio dosadašnjeg prvog čoveka kompanije Long Yia.\nPozivajući se na pisanje lista “Kolektiv”, borska Istmedia prenosi i da je Jian upisan u Agenciji za privredne registre kao direktor od 22. januara.\nDoskorašnji generalni direktor Ziđin Koper Bor, Long Yi je, prema pisanju, na Skupštini akcionara Ziđin majning grupe imenovan za potpredsednika u novom upravljačkom timu Ziđin.\nU basenu RTB “Bor” niče – KINESKI ZID: Rudno bogatstvo na meti lopova


Hiljade Iračana traže da Amerikanci odu\n27. novembar, 22:00\nHiljade Iračana traže da Amerikanci odu 0 Podeli Podeli na facebook Podeli na twitter Podeli na viber Pošalji na mail\n25.04.2011. / 15:27\nNa hiljade Iračana okupilo se danas u severnom gradu Mosulu, u jednom od najbrojnijih protesta protiv bilo kakvog produženje boravka američke vojske. Prema novim podacima od 2003. do danas nestalo je 14.000 Iračana.\nOko 5.000 ljudi, uključujući i članove Pokrajinskog saveta i plemenskih lidera, okupilo se na glavnom trgu u Mosulu noseći anti-američke parole, ali i sa pozivima protiv korupcije u zemlji i za oslobađanje iračkih zatvorenika.\n"Mi se trudimo da izvršimo pritisak na vladu da čak ni nepomisli na produžavanje prisustva Amerikanaca (u Iraku), koji su doneli pustoš našoj zemlji", rekao je šeik Barzan al Badrani, lider Badrani plemena u Mosulu.\nPrema njegovim rečima, drugi zahtevi okupljenih su oslobađanje zatvorenika iz iračkih zatvora i reforma iračke vlade.\n"Mi ne prihvatamo korumpirane zvaničnike i žalimo što smo glasali za njih", rekao je Al Badrani, prenela je agencija Rojters.\nSjedinjene Američke Države treba da povuku sve svoje trupe iz Iraka do 31. decembra ove godine, posle više od osam godina od početka američke invazije.\nIstovremeno sa podgrevanjem pitanja da li će američki ovjnici ostati još ili ne objavljeni su i podaci o žrtvama u vreme njihovog boravka u iraku.\nViše od 14.000 ljudi nestalo je u Iraku od 2003. godine, izjavio je danas irački zvaničnik Arkan Kamel iz ministarstva za zaštitu ljudskih prava.\nOvo je prvi put da su obelodanjeni podaci o broju nestalih osoba u nasilju koje je usledilo nakon invazije na ovu zemlju pod vođstvom Sjedinjenih Država, javila je agencija Frans pres.\n"Zabeležili smo imena 14.025 osoba koje su nestale od 2003. godine. Do sada smo u mrtvačnicama pronašli samo sedam osoba čija su imena registrovana", rekao je Kamel na konferenciji za novinare.\nKamel je član komisije koja će primati zahteve porodica koje žele da saznaju šta se dogodilo sa njihovim nestalim rođacima.\nKomisiju, koja će prikupljati informacije i pokušati da utvrdi sudbinu ovih lica, čine članovi Sudskog odbora i ministarstava pravde, unutrašnjih poslova, zaštite ljudskih prava, nacionalne bezbednosti i obaveštajnih službi.


Ana Subotić - Blic Sport\nJURIŠ I NA NOVU TRASU Olivera Jevtić treći put trči Beogradski maraton\nProslavljena srpska atletičarka Olivera Jevtić učestvovaće na predstojećem 30. Beogradskom maratonu, saopštili su organizatori.\nPrvi ispit za Brazil uspešno položen: Ana Subotić najbrža u Sarajevu\nMeđunarodna 21. tradicionalna ulična trka “Vivicitta” održana je na Uskrs u Sarajevu, pod sloganom “Za naprednije gradove i lokalne zajednice” .\nIvanjica je ponosna: Blistava sezona Ane Subotić\nMalo je gradova u Srbiji koji mogu da se pohvale da u svojoj sredini imaju sportsku zvezdu kao što se Ivanjičani diče svojom heroinom Anom Subotić.\nAna Subotić ispunila normu za Svetsko prvenstvo u Pekingu: Sledeći je Rio\nSrpska atletičarka Ana Subotić ispunila je normu za Svetsko prvenstvo u Pekingu 2015. godine, pošto je na nedavnom maratonu u Podgorici zauzela drugo mesto, iza pobednice Olivere Jevtić.\nAna Subotić promoter Podgoričkog maratona\nAna Subotić, najtrofejnija ivanjička atletičarka, biće promoter Podgoričkog internacionalnog maratona, zakazanog za nedelju 26. oktobar u glavnom gradu Crne Gore.\nDobra uvertira za Rio: Ana Subotić pobedila na trci u Ohridu\nReprezentativka Srbije u atletici članica ivanjičkog Javora Ana Subotić pobedila je na međunatrodmnoj trci u Ohridu, na stazi dugoj 20 kilometara.\nOrestijević smatra da je atletika u Ivanjici siroče: Ani Subotić ni čestitke\nTrener Atletskog kluba Javor Duško Orestijević ocenio je da atletika u Ivanjici ima status siročeta i da niko u lokalnom Sportskom savezu nije ni čestitao Ani Subotić, koja je na 27. Beogradskom maratonu osvojila titulu prvakinje Balkana.\nHitanje ka snu i pored finansijskih problema: Maratonka Ana Subotić se bori za Rio\nSrpska maratonka Ana Subotić, učesnica Olimpijskih igara u Londonu i već godinama najbolji sportista Ivanjice, poručila je da će uprkos finansijskim problemima učiniti sve da što spremnije dočeka šampionat Evrope u Cirihu i ispuni normu za Igre i Riju 2016. godine.\nMatija Nastasić i Ana Subotić sportisti Valjeva u 2012. godini\nFudbaler Mančester Sitija, reprezentativac Srbije Matija Nastasić, i atletičarka ivanjičkog Javora Ana Subotić proglašeni su za najbolje sportiste Valjeva u 2012. godini, u tradicionalnom izboru Radio Valjeva.\nMarko Živanović i Ana Subotić pobednici polumaratona u Novom Sadu\nAtletičarka Ivanjice Ana Subotić i Marko Živanović iz kragujevačkog Radničkog pobednici su 19. polumaratona, koji je održan u Novom Sadu.\nSrbija uvećala broj učesnika OI2012, Ana Subotić trči maraton u Lodonu\nSportska delegacija koja će predstavljati našu državu na Olimpijskim igrama u Londonu 2012. uvećena je za jedno ime, jer će za Srbiju u maratonskoj trci nastupiti i Ana Subotić.


Porast broja zaraženih u Opštini Gornji Milanovac, ukupno 18 – GM Press\nU Gornjem Milanovcu povećan broj novobolelih od Kovida 19. U ranim jutarnjim časovima pristigli su rezultati za 11 testiranih, od kojih su 3 pozitivna i 8 negativnih.\nTrenutno, na području naše opštine ima ukupno 18 zaraženih korona virusom. Za jedno lice sa Grudnog odeljenja čeka se rezultat kontrolnog testa, i ukoliko se pokaže da je negativan, lice će biti otpušteno sa bolničkog lečenja, što bi bio drugi potvrđeno izlečen pacijent sa teritorije naše opštine. Dejan Kovačević, komandant Štaba za vanredne situacije, izvestio je o situaciji u protekla 24 sata kada je u pitanju disciplina građana i poštovanje mera koje je donela Vlada Republike Srbije.\n“Za vreme policijskog časa imali smo jedno kršenje zabrane kretanja. Lice je upravljalo motornim vozilom u alkoholisanom stanju i odmah je lišeno slobode, a danas će bit izvedeno pred nadležne državne organe“ – rekao je Kovačević.\n“Što se tiče maloprodajnih objekata, Štab za vanredne situacije doneo je odluku o izmenjenom radnom vremenu. U petak, penzioneri će moći da obave kupovinu u periodu od 4 do 7 časova, a svi ostali od 8 do 16 časova. Subota, nedelja i ponedeljak su neradni dani i maloprodajni objekti će biti zatvoreni. Rad logističkih centara i snabdevanje objekata može se obavljati celodnevno u skladu sa procedurama koje definišu kretanje lica uz posebne radne naloge za zaposlena lica” – objasnio je Kovačević.\n“Situacija je pod kontrolom, svi identifikovani kontakti su izolovani i nalaze se pod budnim okom lekara i stručnih službi i nemamo preteranog razloga za brigu” – rekao je Kovačević.\nTags: dejan kovačević, gornji milanovac, kzn, vanredno stanje